open-index/open-wikipedia-markdown huggingface dataset:
કાવી (તા.જંબુસર)

**કાવી (તા.જંબુસર)** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા જંબુસર તાલુકામાં આવેલું એક ગામ છે. કાવી ગામના લોકોનો મુખ્ય વ્યવસાય વેપાર, ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## ઇતિહાસ 
કાવી નું પ્રાચીન નામ કાપી નગરી હતું. કાવી ગામ પહેલાં બંદર તરીકે પ્રખ્યાત હતું. આ જ કારણે ભરૂચથી કાવી નેરોગેજ રેલ માર્ગ ચાલુ કરવામાં આવ્યો હતો. હાલ આ નેરોગેજ રેલવે તંત્ર દ્વારા બંધ કરવામાં આવેલ છે.

## ધાર્મિક સ્થળો 
કાવી જૈન તીર્થ તરીકે પણ જાણીતું છે. ગામમાં કમલેશ્વર મહાદેવ મંદિર આવેલ છે, જેમાં ૧૨ શિવલિંગના અલગ અલગ ડેરીમાં સ્થાપિત કરવામાં આવ્યા છે. કાવી ગામના તળાવના કિનારે આ મંદિર હોવાથી સુંદર અને રમણિય લાગે છે. કહેવાય છે કાવીના મંદિરોના દર્શન કરવાથી કાશીની જાત્રા કર્યા બરાબરનું ફળ મળે છે. સાથે સાથે કાવી ગામમાં તલકેશ્વર મહાદેવ મંદિર આવેલ છે, જે દર વર્ષે તલભાર જેટલુ શિવલિંગ વઘે છે. આમ તો કાવી ગામમાં સૂર્ય મંદિર, કાશી વિશ્વનાથનું મંદિર, રામજી મંદિર, જૈન દહેરાસર જેવા પ્રાચિન મંદિરો આવેલા છે. કાવી ગામના દરિયા કિનારે મુસ્લીમ સમાજ દ્વારા મદ્રેસા બનાવવામાં આવ્યો છે જેમાં ગુજરાતભર માંથી મુસ્લીમ ઘર્મનું શિક્ષણ મેળવવા માટે હજારો બાળકો આવે છે.

## ખ્યાતિ 
કાવીનો દુધનો હલવો દૂરદેશાવરમાં ખ્યાતિ ધરાવે છે.

શ્રેણી:જંબુસર તાલુકો
પર્લ

**પર્લ** (Perl) એક પ્રોગ્રામિંગ ભાષા છે, જે ઇ.સ. ૧૯૮૭ના વર્ષમાં અમેરિકી અંતરિક્ષ સંગઠન (નાસા)ના કર્મચારી લેરી વોલે તૈયાર કરી હતી. આ ભાષાની ટેકસ્ટ - પ્રક્રિયાની અદભૂત ક્ષમતાને લીધે એની લોકપ્રિયતા વધી ગઇ હતી અને હાલના સમયમાં આ ભાષા સામાન્ય પ્રોગ્રામિંગ ઉપરાંત ગુઇ (જી યૂ આઇ) તથા આંતરજાળ (ઇન્ટરનેટ) સંબંધિત અનુપ્રયોગ(એપ્લીકેશન) બનાવવા માટે વપરાશમાં લેવામાં આવે છે.

કેટલીકવાર પર્લ કોડ સંજ્ઞાઓ, અંકો તેમ જ અક્ષરો વાપરી લખાયેલ જોવા મળે છે, જેના કારણે આ પ્રોગ્રામ વાંચવો કઠીન થઇ જાય છે.

મોટા પ્રમાણમાં જાળપૃષ્ઠો પર્લ ભાષાનો ઉપયોગ કરી બનાવાય છે.

પર્લ ભાષાના શોધક લેરી વોલ વર્તમાન સમયમાં આ ભાષાની નવી આવૃતિઓ તૈયાર કરવાનું કાર્ય કરી રહ્યા છે.

શ્રેણી:પ્રોગ્રામિંગ ભાષા
શ્રેણી:કમ્પ્યુટર વિજ્ઞાન
સ્તંભેશ્વર મહાદેવ

**સ્તંભેશ્વર મહાદેવ** ભારત દેશના પશ્ચિમ ભાગમાં આવેલા ગુજરાત રાજ્યના ભરૂચ જિલ્લામાં આવેલા જંબુસર તાલુકાના દરિયાકિનારે આવેલા કંબોઇ ગામ ખાતે આવેલું પૌરાણીક તિર્થધામ છે. અહીં દરિયાના પાણીમાં સ્વયંભૂ પ્રગટ થયેલ મહાદેવજીનું શિવલિંગ આવેલું છે. મહીસંગમ એટલે કે મહી નદી અને દરિયાનું સંગમ સ્થળ અહીં જ હોવાની માન્યતા પ્રવર્તે છે. મહાદેવજીનાં દર્શન કરવા દરિયાનાં પાણીમાં ઓટ આવે ત્યાં સુધી રાહ જોવી પડે છે. આ સ્થળ "ગુપ્ત તિર્થ" તેમ જ "સંગમ તિર્થ" તરીકે પણ ઓળખાય છે. આ મંદિર *દરરોજ બે વખત* સમુદ્રમાં ડૂબી જાય છે. 

અહીં જવા માટે પ્રથમ જંબુસર પહોંચવું પડે છે, જે રાષ્ટ્રીય ધોરી માર્ગ નં. ૮ પર આવેલા ભરૂચ તેમ જ વડોદરા સાથે રાજ્ય ધોરી માર્ગ દ્વારા જોડાયેલું છે. જંબુસરથી રાજ્ય ધોરી માર્ગ દ્વારા નહાર થઇ કાવી પહોંચાય છે. અહીંથી  કંબોઇ જવા માટેના રસ્તાને પણ ૨૦૦૮ના વર્ષ દરમ્યાન રાજ્ય ધોરી માર્ગનો દરજ્જો આપવામાં આવ્યો હોવાથી અહીં પહોંચવું સરળ થયું છે.

## ઇતિહાસ 
લોક માન્યતા મુજબ શિવપુત્ર કાર્તિકેય દ્વારા તારકાસુરનો વધ થયો પરંતુ ત્યારબાદ તેમને એક શિવભક્તનો સંહાર કર્યાનું દુ:ખ થવા લાગ્યું તેના પ્રાયશ્ચિત રૂપે તેમણે શિવલિંગની સ્થાપના કરી અહીં વર્ષો સુધી તપ કર્યુ અને શિવજીને પ્રસન્ન કર્યા.

"ગુપ્ત તીર્થ" તરીકે જાહેર થવા પાછળ પણ એક કથા છે જેના અનુસાર જ્યારે પૃથ્વી પરનાં બધાં તીર્થ એકત્ર થઇ એકવાર બ્રહ્માજી પાસે ગયા. બ્રહ્માજી બધાં તીર્થ સાથે જોઇ ખુશ થયા. તીર્થોએ બધામાં શ્રેષ્ઠ તીર્થ કોણ તે બાબતે જણાવવા કહ્યું જેથી બ્રહ્માજીએ ખુબ વિચાર કર્યાબાદ કંઇ ન સમજ પડતા તીર્થોને જ એ બાબતે જણાવવા કહ્યું. ત્યારે સર્વ તીર્થ મૌન રહ્યા પણ સ્તંભેશ્વર તીર્થે પોતે શ્રેષ્ઠ હોવાનું જણાવ્યું કારણકે ત્યાં દરિયા અને મહી નદી સંગમ ઉપરાંત દેવોનાં સેનાપતિ દ્વારા સ્થાપિત શિવજીનો પણ વાસ છે. આ સાંભળી ધર્મદેવે આવા અહંકારી વચનનાં બદલે સ્તંભેશ્વર તીર્થને શ્રાપ આપ્યો કે તમે તીર્થ તરીકે ક્યારેય પણ પ્રસિદ્ધિ નહી પામો. તમારી સિદ્ધિઓ હંમેશા ગુપ્ત જ રહેશે.

## શ્રી સ્તંભેશ્વર તિર્થ ચિત્ર-દર્શન 

ચિત્ર:Darshan timings according Tithi calendar at Stambheshwar Kamboi Gujarat India.jpg|તિથિ મુજબ ભરતી તેમ જ દર્શનનો સમય
ચિત્ર:Stambheshwar during high tide at Kamboi Gujarat India.jpg|સ્તંભેશ્વર ખાતે ભરતી વેળાની તસવીર
ચિત્ર:Stambheshwar during high tide rising at Kamboi Gujarat India.jpg|સ્તંભેશ્વર ખાતે ભરતી વેળાની તસવીર
ચિત્ર:Stambheshwar Mahadev Temple at Kamboi Gujarat India 24 August 2007.jpg|સ્તંભેશ્વર, તા. ૨૪મી ઓગસ્ટ,૨૦૦૭ના દિવસે
ચિત્ર:Devotees worshipping Stambheshwar Mahadev Linga during low tide at Kamboi Gujarat India.jpg|સ્તંભેશ્વર ખાતે ઓટના સમયે ધાર્મિક વિધિ
ચિત્ર:Stambheshwar Mahadev Linga during low tide at Kambaoi Gujarat India.jpg|સ્તંભેશ્વર ખાતે મહાદેવજી-દર્શન

## સંદર્ભ 
## બાહ્ય કડીઓ 
*સ્તંભેશ્વર તિર્થ ગુગલ-દર્શન
*સંદેશ સમાચારપત્રમાં સ્તંભેશ્વર તિર્થ વિશે લેખ
*ગુર્જરી નેટ પર સ્તંભેશ્વર તિર્થ વિશે લેખ
*ભરૂચ જિલ્લા પંચાયતના અધિકૃત વેબસાઇટ પર સ્તંભેશ્વર વિશે માહિતી 
*વિડિયો દ્વારા મહાદેવજીનું દર્શન 

શ્રેણી:જંબુસર તાલુકો
શ્રેણી:જોવાલાયક સ્થળો
શ્રેણી:ધાર્મિક સ્થળો
શ્રેણી:ગુજરાતનાં શિવાલયો
મત્સ્ય પુરાણ

**મત્સ્ય પુરાણ** હિન્દુ ધર્મના ધાર્મિક સાહિત્ય પૈકીનું એક પુરાણ છે.

## મત્સ્ય પુરાણની સંક્ષિપ્ત જાણકારી 
**મત્સ્ય પુરાણ**માં સાત કલ્પોનું આલેખન છે. આ નૃસિંહ વર્ણનથી શરુ થતું કુલ ચૌદ હજાર સંસ્કૃત ભાષાના શ્લોકોથી બનાવવામાં આવેલું પુરાણ છે. મનુ અને મત્સ્ય વચ્ચેના સંવાદથી શરુ કરી બ્રહ્માંડનું વર્ણન, બ્રહ્મા દેવતા અને અસુરોના પેદા થવા વિશે, મરુદ્ગણોનો પ્રાદુર્ભાવ, એના પછી રાજા પૃથુના રાજ્યનું વર્ણન, વૈવસ્ત મનુની ઉત્પતિ, વ્રત અને ઉપવાસો સાથે માર્તણ્ડશયન વ્રત, દ્વીપ અને લોકોના વર્ણન, દેવ મંદિર નિર્માણ, મહાલય નિર્માણ વગેરેનું વર્ણન છે.

## બાહ્ય કડીઓ 
* પુરાણ
ધાર્મિક સાહિત્ય

શ્રેણી:પુરાણ
ગાંઠિયા

**ગાંઠિયા** (ખોટી પણ પ્રચલિત જોડણી: **ગાંઠીયા**) એ ચણાના લોટ, સોડા, મરી, મીઠું, હિંગ મેળવી તળીને બનવાતી ફરસાણની એક વાનગી છે. ગાંઠિયા મુખ્યત્વે ગુજરાત, મધ્ય પ્રદેશ, રાજસ્થાન માં ખૂબ પ્રચલિત છે. ગુજરાતનું ભાવનગર શહેર ગાંઠિયામાં સૌથી લોકપ્રિય છે.

## પ્રકાર 
ગાંઠિયા વિવિધ પ્રકારનાં બને છે. ગુજરાતમાં નીચે મુજબના મુખ્ય પ્રકારનાં ગાંઠિયા જાણીતા છે.

* ઝીણા ગાંઠિયા (ચવાણાંમાં વપરાતા)
* જાડા ગાંઠિયા
* ટમટમ ગાંઠિયા (પાસાવાળા, અમદાવાદમાં મળે, યુ.કે.માં એને ફુલી ગાંઠિયા પણ કહે છે.), ક્યાંક-ક્યાંક એને ચંપાકલી ગાંઠિયા પણ કહે છે.
* નાયલોન  ગાંઠિયા (જાડાઇમાં સેવ અને ગાંઠિયાની વચ્ચે આવતો પ્રકાર છે.)
* મરી વાળા ગાંઠિયા (ભાવનગરી ગાંઠિયાનો એક પ્રકાર)
* તીખા ગાંઠિયા  (ભાવનગરી  ગાંઠિયાનો એક પ્રકાર - જે પાંઉ અને ખાસ-પ્રકારની ચટણી સાથે ખવાય છે.)
* વણેલા ગાંઠિયા (રાજકોટ/ગોંડલ તરફના-ચિત્રમાં છે તે)
* ફાફડા (આને પણ સૌરાષ્ટ્રમાં ગાંઠિયા જ કહે છે, ક્યારેક 'તાણેલા ગાંઠિયા' કે 'ફાફડા ગાંઠિયા'  તરીકે પણ ઓળખવામાં આવે છે, યુ.કે.માં પાટા ગાંઠિયા.)

## પીરસવાની રીત 
ગાંઠિયા, પપૈયાની છીણ, તળેલા લીલા મરચાં, કઢી વગેરે સાથે પીરસવામાં આવે છે. સૌરાષ્ટ્રના અમુક વિસ્તારોમાં કાચી કેરી મળતી હોય એ દરમ્યાન પપૈયાની છીણમાં કાચી કેરીની છીણ પણ ઉમેરવામાં આવે છે.

## પ્રસંગોમાં 
ગુજરાતમાં અને ખાસ કરી ને ભાવનગર બાજુ લોકો મહેમાનોને હોશે હોંશે ગાંઠિયા ખવડાવે છે.

## ઉદ્યોગ 
ભાવનગરમાં નાના-મોટા વેપારીઓ અને ગાંઠિયાના ઉત્પાદકો મળીને ૨૨પથી વધુ વેપારીઓ છે. જેમાં ૨પ વર્ષથી લઈ ૧૬પ વર્ષ જુનાં અને પાંચ પેઢીથી ગાંઠીયાનો વ્યવસાય કરતાં વેપારીઓ પણ સામેલ છે. એકલા ભાવનગરના ગાંઠિયા ઉદ્યોગનું રોજનો એક કરોડનો વકરો છે (ફેબ્રુઆરી-૨૦૧૪નાં અહેવાલ પ્રમાણે). અહીં દરરોજનું પાંચ ટન ગાંઠિયાનું ઉત્પાદન થાય છે. આ ઉદ્યોગ હજારો લોકોને રોજીરોટી પુરી પાડે છે.

## સંદર્ભ 
## બાહ્ય કડીઓ 
* ભાવનગરના ગાંઠીયા 
* ગાંઠિયા અને સૌરાષ્ટ્ર

શ્રેણી:ફરસાણ
શ્રેણી:ગુજરાતી વાનગી
શ્રેણી:ગુજરાતી ભોજન
આણંદી

**આણંદી** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા શિનોર તાલુકામાં આવેલું એક ગામ છે. આણંદી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, શેરડી, તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આણંદી ગામ ડભોઈથી શિનોર જતા રાજ્ય ધોરી માર્ગ પર આવેલી સેગવા ચોકડીથી ઉત્તર દિશામાં આવેલું છે. રાજય પરિવહનની બસો અહીંથી મળે છે.

શ્રેણી:શિનોર તાલુકો
બાર્ટન પુસ્તકાલય

**બાર્ટન પુસ્તકાલય** ગુજરાત રાજ્યના સૌરાષ્ટ્ર પ્રાંતમાં આવેલા ભાવનગર શહેરમાં આવેલું પુસ્તકાલય છે.

તેની સ્થાપના ૩૦ ડિસેમ્બર ૧૮૮૨ના દિવસે કરવામાં આવી હતી.

## સંદર્ભ
## બાહ્ય કડીઓ
* ભાવનગર શહેર વિશે ગુર્જરી નેટ ઉપર માહિતી

શ્રેણી:ભાવનગર
અષાઢ સુદ ૧૩

**અષાઢ સુદ ૧૩**ને ગુજરાતીમાં **અષાઢ સુદ તેરસ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના નવમા મહિનાનો તેરમો દિવસ છે, જ્યારે શક સંવત મુજબ વર્ષના ચોથા મહિનાનો તેરમો દિવસ છે.  

## તહેવારો અને ઉજવણીઓ
* જયાપાર્વતી/ગૌરીવ્રત અને મોળાકત વ્રતારંભ. (ગુજરાતમાં)  
*

## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
જુલાઇ ૭

**૭ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૮૮મો (લિપ વર્ષ દરમ્યાન ૧૮૯મો) દિવસ છે. આ દિવસ પછી વર્ષ પુરું થવામાં ૧૭૭ દિવસ બાકી રહે છે.

## મહત્વની ઘટનાઓ 
* ૧૭૯૯ – મહારાજા રણજીતસિંહ (Ranjit Singh)ના સૈન્યએ લાહોરને ઘેરાબંદી કરી.
* ૧૯૭૮ – સોલોમન ટાપુઓ યુનાઇટેડ કિંગડમથી સ્વતંત્ર થયા.
* ૧૯૮૫ – બોરિસ બેકર ૧૭ વર્ષની ઉંમરે વિમ્બલ્ડન જીતનારો અત્યાર સુધીનો સૌથી યુવા ખેલાડી બન્યો.

## જન્મ 
* ૧૬૫૬ – ગુરુ હરકિશન, શીખ ધર્મના ૮મા ગુરુ (અ. ૧૬૬૪) 
* ૧૮૫૯ – રેટ્ટામલાઈ શ્રીનિવાસન, ભારતીય રાજકારણી,ભારતમાં અનુસૂચિત જાતિ આંદોલનના પ્રણેતા (અ. ૧૯૧૧)
* ૧૮૬૦ – આર. શ્રીનિવાસન, અનુસૂચિત જાતિના કાર્યકર અને બ્રિટિશ ભારતના તત્કાલીન મદ્રાસ પ્રેસિડેન્સી (વર્તમાન તમિલનાડુ)ના રાજકારણી (અ. ૧૯૪૫)
* ૧૮૮૩ – ચંદ્રધર શર્મા 'ગુલેરી', હિન્દી વાર્તાકાર, વ્યંગકાર અને નિબંધકાર (અ. ૧૯૨૨)
* ૧૯૧૪ – અનિલ વિશ્વાસ, ભારતીય ફિલ્મ સંગીત નિર્દેશક અને પાર્શ્વ ગાયક (અ. ૨૦૦૩)
* ૧૯૩૪ – કેદારનાથ સિંહ, હિન્દી ભાષાના કવિ (અ. ૨૦૧૮)
* ૧૯૪૭ – જ્ઞાનેન્દ્ર, નેપાળના રાજા
* ૧૯૮૧ – મહેન્દ્ર સિંઘ ધોની, ભારતીય ક્રિકેટર

## અવસાન 
* ૧૯૮૨ – ભક્તિ હૃદયવન, (Bhakti Hridaya Bon) ભારતીય આધ્યાતિમક ગુરુ અને ધાર્મિક લેખક (જ. ૧૯૦૧)
* ૧૯૯૯ – કેપ્ટન વિક્રમ બત્રા, ભારતીય સૈન્ય અધિકારી, પરમવીર ચક્ર વિજેતા (જ. ૧૯૭૪)
* ૨૦૨૧ – દિલીપ કુમાર, હિન્દી ફિલ્મ અભિનેતા (જ. ૧૯૨૨)

## તહેવારો અને ઉજવણીઓ 
* વિશ્વ ચોકલેટ દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
કુડા

**કુડા** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા જિલ્લાઓ પૈકીના એક એવા ભાવનગર જિલ્લાનાં મહત્વનાં તાલુકા ઘોઘા તાલુકામાં આવેલું એક ગામ છે.

આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## ભુગોળ 
ખંભાતના અખાત પર આવેલું આ ગામ સુંદર સમુદ્ર તટ તેમ જ રમણીય સ્થળ તરીકે વિખ્યાત પર્યટન સ્થળ છે. ભાવનગર શહેરથી કુડાનું અંતર ત્રીસ કિ.મી. જેટલું છે. સહેલાણીઓનું આ માનીતું સ્થળ હોઇ અહીં મુલાકાતીઓની સંખ્યા મોટા પ્રમાણમાં જોવા મળે છે. ભાવનગરથી કોળીયાક જતા વચ્ચે, કોળીયાકમાં વહેતી માલેશ્રી નદીના સામા કાઠે ગુંદી નામનું ગામ છે ત્યાંથી કુડા જવા માટેનો રસ્તો ફંટાય છે.

## સંદર્ભ 
શ્રેણી:ઘોઘા તાલુકો
શ્રેણી:જોવાલાયક સ્થળો
સારનાથ

thumb|300px|right| સારનાથ ખાતે ધમેખ સ્તૂપ

**સારનાથ** ભારત દેશના ઉત્તર પ્રદેશ રાજ્યમાં આવેલ કાશીથી સાત માઇલ પૂર્વોત્તર દિશામાં, ગંગા અને વરુણા નદીના સંગમ નજીક આવેલું બૌદ્ધ ધર્મના લોકોનું પ્રાચીન તીર્થ છે. જ્ઞાન પ્રાપ્તિ કર્યા પશ્ચાત ભગવાન બુદ્ધ એ પોતાનો પ્રથમ ઉપદેશ અહીં જ આપ્યો હતો. અહીંયાથી જ એમણે "ધર્મ ચક્ર પ્રવર્તન"નો આરંભ કર્યો હતો.

અહીંયા સારંગનાથ મહાદેવનું મન્દિર પણ આવેલું છે, જ્યાં શ્રાવણ મહિનામાં હિન્દુ ધર્મના લોકોનો મેળો ભરાય છે. સારનાથ જૈન તીર્થ પણ છે, જૈન ગ્રન્થોમાં આ સ્થળને સિંહપુર કહેવામાં આવ્યું છે. સારનાથ ખાતે જોવાલાયક સ્થળોમાં સમ્રાટ અશોકનો ચતુર્મુખ સિંહસ્તંભ, ભગવાન બુદ્ધનું મંદિર, ધામેખ સ્તૂપ, ચૌખંડી સ્તૂપ, રાજકીય સંગ્રહાલય, જૈન મંદિર, ચીની મંદિર, મૂલંગધકુટી તેમ જ નવીન વિહાર મુખ્ય છે. મુહમ્મદ ઘોરીએ આ સ્થળને નષ્ટ ભ્રષ્ટ કરી નાખ્યું હતું. ઇ. સ. ૧૯૦૫ના વર્ષમાં પુરાતત્વ વિભાગ તરફથી અહીં ખોદકામ પ્રારંભ કરવામાં આવ્યો હતો, એ સમયે બૌદ્ધ ધર્મના અનુયાયીઓ અને ઇતિહાસના વિદ્વાનોનું ધ્યાન અહીં ગયું. વર્તમાન સમયમાં સારનાથ લગાતાર પ્રગતિને પંથે અગ્રેસર છે.

## બાહ્ય કડીઓ 
* સારનાથ ઇન્ડીયા આર્ટ આર્કિટેક્ટ આર્કિઓલોજી હિસ્ટ્રી કલ્ચર સ્ટડી પ્રોજેક્ટ 

શ્રેણી:જોવાલાયક સ્થળો
શ્રેણી:બૌદ્ધ ધર્મ
શ્રેણી:યાત્રાધામ
કૈલાસનાથ મંદિર, કાંચીપુરમ

**કૈલાસનાથ મંદિર**, ભારત દેશના દક્ષિણ ભાગમાં આવેલા તમિલનાડુ રાજ્યમાંના કાંચીપુરમ શહેર ખાતે આવેલું એક હિંદુ ધર્મનું પૌરાણિક મંદિર છે. આ મંદિર કાંચીપુરમ શહેરની પશ્ચિમ દિશામાં આવેલું નગરનું સૌથી પ્રાચીન તેમ જ દક્ષિણ ભારતનાં સૌથી વધુ મહત્વનાં મંદિરોમાંનું એક ભવ્ય મંદિર છે. આ મંદિર આઠમી સદીમાં પલ્લવ વંશના રાજા રાજસિમ્હાએ પોતાની ધર્મપત્નીની અરજ સ્વીકારી નિર્માણ કરાવ્યું હતું. મંદિરના અગ્રભાગનું નિર્માણ રાજાના પુત્ર મહેન્દ્ર વર્મન ત્રીજાએ કરાવ્યું હતું. મંદિરમાં પાર્વતીમાતા અને શંકર ભગવાનની નૃત્ય પ્રતિયોગિતાને દર્શાવવામાં આવેલ છે.

## ચિત્ર-દર્શન 

File:Kailasanathar_Temple_-_Kanchipuram_1.jpg|કૈલાસનાથ મંદિર
File:Kailasanathar_Temple_-_Kanchipuram_2.jpg|કૈલાસનાથ મંદિર
File:Kailasanathar_Temple_-_Kanchipuram.jpg|કૈલાસનાથ મંદિર ગોખ
File:Kailasanathar_Temple_Entrance_-_Kanchipuram.jpg| કૈલાસનાથ મંદિરનું પ્રવેશદ્વાર

શ્રેણી:કાંચીપુરમ
શ્રેણી:તમિલનાડુ
માર્તન્ડ મંદિર, કાશ્મીર

**માર્તન્ડ મંદિર** કાશ્મીરના દક્ષિણી ભાગમાં આવેલા અનંતનાગથી  પહેલગામ જતાં રસ્તા પર માર્તન્ડ (વર્તમાન સમયમાં અપભ્રંશ પામી મટન તરીકે ઓળખાય છે) નામના સ્થાન પર આવેલું છે. આ મંદિરમાં એક મોટું તળાવ પણ આવેલું છે, જેમાં માછલીઓ પણ જોવા મળે છે. આ મંદિરની નિર્માણતિથિ લગભગ ૪૯૦-૫૫૫ના વર્ષોની આસપાસ હોવાની માન્યતા છે. 

શ્રેણી:કાશ્મીર
શ્રેણી:ભારતનાં સૂર્ય મંદિરો
જુલાઇ ૯

**૯ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૦મો (લિપ વર્ષ દરમ્યાન ૧૯૧મો) દિવસ છે. આ દિવસ 

પછી વર્ષ પુરું થવામાં ૧૭૫ દિવસ બાકી રહે છે.

## મહત્વની ઘટનાઓ 
* ૧૮૧૦ – નેપોલિયને પ્રથમ ફ્રેન્ચ સામ્રાજ્યના ભાગ રૂપે હોલેન્ડ રાજ્ય પર કબ્જો જમાવ્યો.
* ૧૮૧૬ – આર્જેન્ટિનાએ સ્પેનથી સ્વતંત્રતાની ઘોષણા કરી.
* ૧૮૭૫ – ભારતીય શેર બજાર બોમ્બે સ્ટોક એક્ષચેન્જની સ્થાપના કરવામાં આવી.
* ૧૮૯૩ – અમેરિકન હાર્ટ સર્જન ડેનિયલ હેલ વિલિયમ્સને એનેસ્થેસિયા વિના યુનાઇટેડ સ્ટેટ્સમાં પ્રથમ સફળ ઓપન-હાર્ટ સર્જરી કરી.
* ૧૯૪૮ – પાકિસ્તાને પોતાની પ્રથમ ટપાલ ટિકિટ (Postage stamp) પ્રકાશિત કરી.
* ૧૯૫૧ – જવાહરલાલ નેહરુએ સંસદમાં પ્રથમ પંચવર્ષીય યોજના રજૂ કરી.
* ૧૯૯૧ – દક્ષિણ આફ્રિકાને ૩૦ વર્ષના પ્રતિબંધ પછી ફરીથી ઓલિમ્પિક રમતોત્સવમાં પ્રવેશ મળ્યો.
* ૨૦૧૧ – દક્ષિણ સુદાન, સુદાનથી અલગ થઈ સ્વતંત્ર રાષ્ટ્ર બન્યું.

## જન્મ 
* ૧૯૨૫ – ગુરુ દત્ત, ભારતીય અભિનેતા, દિગ્દર્શક અને નિર્માતા (અ. ૧૯૬૪)
* ૧૯૩૮ – સંજીવ કુમાર, ભારતીય ફિલ્મ અભિનેતા (અ. ૧૯૮૫)

## અવસાન 
* ૧૯૬૭ – ફાતિમા ઝીણા, પાકિસ્તાની દંત ચિકિત્સક, ચરિત્રલેખક, રાજનેત્રી, મહમદ અલી ઝીણાના નાના બહેન અને પાકિસ્તાનના મુખ્ય સંસ્થાપકોમાંના એક (જ. ૧૮૯૩)
* 

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૧૦

**૧૦ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૧મો (લિપ વર્ષ દરમ્યાન ૧૯૨મો) દિવસ છે. આ દિવસ 

પછી વર્ષ પુરું થવામાં ૧૭૪ દિવસ બાકી રહે છે.

## મહત્વની ઘટનાઓ 
* ૧૮૦૬ – વેલ્લોર બળવો (Vellore Mutiny)થી ઓળખાયેલો, ભારતીય સૈનિકો દ્વારા બ્રિટિશ ઇસ્ટ ઇન્ડિયા કંપની (British East India Company) સામે થયેલો આ પ્રથમ બળવો (સ્વાતંત્ર્ય સંગ્રામ) હતો. 
* ૧૯૧૩ – અમેરિકાનાં 'કેલિફોર્નિયામાં આવેલ ડેથ વેલી (Death Valley)માં અમેરિકાનું અત્યાર સુધીનું સર્વોચ્ચ તાપમાન, ૧૩૪ °ફે.(૫૬.૭ °સે.) નોંધવામાં આવ્યું.
* ૧૯૪૭ – બ્રિટિશ વડા પ્રધાન ક્લેમેન્ટ એટલી દ્વારા પાકિસ્તાનના પ્રથમ ગવર્નર જનરલ તરીકે મહમદ અલી ઝીણાના નામની ભલામણ કરવામાં આવી.
* ૧૯૬૨ – વિશ્વના પ્રથમ સંદેશાવ્યવહાર ઉપગ્રહ 'ટેલસ્ટાર'નું ભ્રમણકક્ષામાં પ્રક્ષેપણ કરાયું. 
* ૧૯૭૩ – પાકિસ્તાનની રાષ્ટ્રીય ધારાસભાએ બાંગ્લાદેશને માન્યતા આપી. 
* ૧૯૭૩ – બહામાસને રાષ્ટ્રમંડળ દેશોની અંદર સંપૂર્ણ સ્વતંત્રતા મળી.
* ૧૯૯૧ – રંગભેદ નીતિની સમાપ્તિ બાદ દક્ષિણ આફ્રિકાની ક્રિકેટ ટીમને આંતરરાષ્ટ્રીય ક્રિકેટ પરિષદમાં ફરીથી દાખલ કરવામાં આવી.
* ૧૯૯૭ - લંડનમાં, વૈજ્ઞાનિકો નિએન્ડરથલ હાડપિંજરના ડીએનએ વિશ્લેષણના તારણો જણાવે છે જે માનવ ઉત્ક્રાંતિના "આઉટ ઓફ આફ્રિકા થિયરી"(આધુનિક મનુષ્યોની આફ્રિકન ઉત્પત્તિ)ને ટેકો આપે છે, જેમાં ૧૦૦,૦૦૦ થી ૨૦૦,૦૦૦ વર્ષ પહેલાં "આફ્રિકન ઇવ" (સર્વપ્રથમ માતૃવંશી નારી) ગણવામાં આવી હતી.
* ૨૦૧૭ – જમ્મુ-કાશ્મીરમાં અમરનાથ યાત્રા પર ત્રાસવાદી હુમલો થયો.

## જન્મ 
* ૧૮૫૬ – નિકોલા ટેસ્લા, સર્બિયન-અમેરિકન શોધક, વિદ્યુત અભિયંતા, યાંત્રિક અભિયંતા અને ભાવિવાદી (અ. ૧૯૪૩)
* ૧૯૨૩ – જી. એ. કુલકર્ણી, મરાઠી ભાષાના ભારતીય લેખક અને શિક્ષણવિદ્ (અ. ૧૯૮૭)
* ૧૯૪૦ – મેઘનાદ દેસાઈ, ભારતીય-અંગ્રેજી અર્થશાસ્ત્રી અને રાજકારણી
* ૧૯૪૯ – સુનીલ ગાવસકર, ભારતીય ક્રિકેટર 
* ૧૯૫૧ – રાજનાથ સિંહ, ભારતીય રાજનેતા

## અવસાન 
* ૧૯૨૭ – ગંગારામ, ‘આધુનિક લાહોરના પિતા’ તરીકે ઓળખાતા ભારતીય ઇજનેર અને સ્થપતિ (જ. ૧૮૫૧)
* ૨૦૦૦ – વક્કોમ મજીદ, ભારતીય સ્વતંત્રતા સેનાની, રાજકારણી અને ત્રાવણકોર-કોચીન રાજ્ય વિધાનસભાના ભૂતપૂર્વ સભ્ય (જ. ૧૯૦૯)
* ૨૦૧૩ – ગોકુલાનંદ મહાપાત્ર, ભારતીય વૈજ્ઞાનિક, વિજ્ઞાન લેખક (ફિક્શન) અને શિક્ષણવિદ્ (જ. ૧૯૨૨)
* ૨૦૧૪ – ઝોહરા સેહગલ, ભારતીય અભિનેત્રી, નૃત્યાંગના અને નૃત્ય પ્રશિક્ષક (જ. ૧૯૧૨)

## તહેવારો અને ઉજવણીઓ 
* નિકોલા ટેસ્લા દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
વાસણારેફ

**વાસણારેફ** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા પાદરા તાલુકામાં આવેલું એક  ગામ છે. વાસનારેફ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ,  તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:પાદરા તાલુકો
જુલાઇ ૪

**૪ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૮૫મો (લિપ વર્ષ દરમ્યાન ૧૮૬મો) દિવસ છે. આ દિવસ પછી વર્ષ પુરું થવામાં ૧૮૦ દિવસ બાકી રહે છે. લગભગ આ દિવસે પૃથ્વી સૂર્યથી સૌથી દુરનાં અંતરે હોય છે.(Aphelion)

## મહત્વની ઘટનાઓ 
* ૧૦૫૪ – એસએન ૧૦૫૪ નામનો સુપરનોવા, ચાઇનીઝ સોંગ રાજવંશ, આરબ અને સંભવતઃ સ્ટાર ઝેટા ટૌરી નજીક અમેરિકન આદિવાસીઓ દ્વારા જોવામાં આવ્યો. ઘણા મહિનાઓ સુધી તે તેજસ્વી રહ્યો અને દિવસ દરમિયાન પણ દેખાતો રહ્યો. તેના અવશેષોથી કર્ક નિહારિકાનું નિર્માણ થયું.
* ૧૭૭૬ – અમેરિકન ક્રાંતિ: યુ.એસ.નું સ્વતંત્રતાનું જાહેરનામું દ્વિતીય ખંડીય કોંગ્રેસ દ્વારા સ્વીકારાયું. અમેરિકાને સ્વતંત્રતા મળી.
* ૧૮૨૭ – ન્યૂયોર્ક રાજ્યમાં ગુલામીપ્રથા નાબૂદ કરવામાં આવી.
* ૧૮૫૫ – વૉલ્ટ વ્હિટમૅનના કવિતાપુસ્તક *લીવ્ઝ ઑફ ગ્રાસ*ની પ્રથમ આવૃત્તિ બ્રુકલિનમાં પ્રકાશિત થઈ.
* ૧૮૮૭ – પાકિસ્તાનના સ્થાપક કાઈદ-એ-આઝમ મોહમ્મદ અલી ઝીણા *સિંધ-મદ્રેસા-તુલ-ઇસ્લામ*, કરાચીમાં અભ્યાસ માટે જોડાયા.
* ૧૯૪૬ – વિવિધ સંસ્થાનવાદી શક્તિઓ દ્વારા સતત ૩૮૧ વર્ષના શાસનના પછી, ફિલિપાઇન્સને યુનાઇટેડ સ્ટેટ્સથી સંપૂર્ણ સ્વતંત્રતા મળી.
* ૧૯૪૭ – બ્રિટિશ હાઉસ ઓફ કોમન્સ સમક્ષ "ભારતીય સ્વતંત્રતા વિધેયક" રજૂ કરવામાં આવ્યું, જેમાં બ્રિટિશ ભારતના પ્રાંતોને ભારત અને પાકિસ્તાન એમ બે સાર્વભૌમ દેશોમાં સ્વતંત્રતા આપવાનો પ્રસ્તાવ રજૂ કરાયો.
* ૧૯૯૭ – નાસાના 'પાથફાઇન્ડર' નામના અવકાશી યાને મંગળની ભૂમિ પર ઉતરાણ કર્યું.
* ૧૯૯૮ – જાપાને મંગળ પર નોઝોમી અવકાશયાન મોકલ્યું, અમેરિકા અને રશિયા સાથે અવકાશ સંશોધક રાષ્ટ્ર તરીકે જોડાયું.
* ૨૦૦૪ – વર્લ્ડ ટ્રેડ સેન્ટરના સ્થાને બનેલા *ફ્રીડમ ટાવર*નો પાયો નંખાયો.
* ૨૦૦૯ – ૧૧ સપ્ટેમ્બરના હુમલા બાદ સુરક્ષાની ચિંતાને કારણે આઠ વર્ષ બંધ સુધી કરાયા બાદ સ્ટેચ્યુ ઓફ લિબર્ટી જાહેર જનતા માટે ફરી ખુલ્લુ મુકાયું.

## જન્મ 
* ૧૮૯૭ – અલ્લૂરિ સીતારામ રાજુ, ભારતીય ક્રાંતિકારી અને સ્વાતંત્ર્ય સેનાની (અ. ૧૯૨૪)
* ૧૮૯૮ – ગુલઝારીલાલ નંદા, ભારતના પૂર્વ વડાપ્રધાન (અ. ૧૯૯૮)
* ૧૮૯૯ – વિષ્ણુપ્રસાદ ત્રિવેદી, ગુજરાતી વિવેચક (અ. ૧૯૯૧)
* ૧૯૫૪ – દેવેન્દ્રકુમાર જોશી, ભારતીય નૌકાદળના ૨૧મા વડા

## અવસાન 
* ૧૭૨૯ – કાન્હોજી આંગ્રે, મરાઠા સામ્રાજ્યના નૌસેનાના સર્વપ્રથમ સિપાહીસાલાર (જ. ૧૬૬૯)
* ૧૯૦૨ – સ્વામી વિવેકાનંદ, ભારતીય આધ્યાત્મિક મહાનુભાવ (જ. ૧૮૬૩) 
* ૧૯૧૫ – થિઓડોર હોપ,  બ્રિટિશ મૂળના ભારતીય સનદી અધિકારી (જ. ૧૮૩૧)
* ૧૯૩૪ – મૅરી ક્યુરી, પોલિશ અને ફ્રેન્ચ ભૌતિકશાસ્ત્રી, રસાયણશાસ્ત્રી અને નારીવાદી, નોબેલ પુરસ્કાર જીતનાર પ્રથમ મહિલા (જ. ૧૮૬૭)
* ૧૯૬૩ – પિંગલી વેંકય્યા, સ્વાતંત્ર્યસેનાની અને ભારતીય રાષ્ટ્રધ્વજની રૂપરેખા તૈયાર કરનાર (જ. ૧૮૭૬)
* ૧૯૮૮ – શિવકુમાર જોશી, ગુજરાતી સાહિત્યકાર (જ. ૧૯૧૬)

## તહેવારો અને ઉજવણીઓ 
* યુ.એસ. – સ્વાતંત્ર્યદિન

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૮

**૮ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૮૯મો (લિપ વર્ષ દરમ્યાન ૧૯૦મો) દિવસ છે. આ દિવસ 
પછી વર્ષ પુરું થવામાં ૧૭૬ દિવસ બાકી રહે છે.

## મહત્વની ઘટનાઓ 
* ૧૪૯૭ – વાસ્કો ડી ગામા (Vasco da Gama), યુરોપથી ભારતની સફરે આવવા નીકળ્યો. 
* ૧૮૮૯ – વૉલ સ્ટ્રીટ જર્નલ (Wall Street Journal)નો પ્રથમ અંક પ્રકાશિત કરવામાં આવ્યો.
* ૨૦૧૧ – સ્પેસ શટલ એટલાન્ટિસ યુએસ સ્પેસ શટલ પ્રોગ્રામના અંતિમ મિશનમાં લોન્ચ કરવામાં આવ્યું.

## જન્મ 
* ૧૬૫૬ – ગુરુ હરકિશન, શિખ ધર્મના આઠમા ગુરુ (અ. ૧૬૬૪)
* ૧૯૧૨ – બાબુ બનારસી દાસ, ભારતીય રાજકારણી અને ઉત્તર પ્રદેશના ૧૧મા મુખ્યમંત્રી (અ. ૧૯૮૫)
* ૧૯૧૪ – જ્યોતિ બસુ (Jyoti Basu), ભારતીય રાજકારણી તેમ જ પીઢ સામ્યવાદી નેતા, પ. બંગાળ રાજ્યના ભૂતપૂર્વ મુખ્ય પ્રધાન. (અ. ૨૦૧૦)
* ૧૯૩૩ – અબ્દુલ હમીદ, ભારતીય ભૂમિસેનાની ગ્રેનેડિયર રેજિમેન્ટની ૪થી બટાલિઅનના પરમવીર ચક્ર વિજેતા સૈનિક (અ. ૧૯૬૫)
* ૧૯૪૯ – વાય. એસ. રાજશેખર રેડ્ડી, ભારતીય રાજકારણી, આંધ્રપ્રદેશના ૧૪મા મુખ્યમંત્રી (અ. ૨૦૦૯)
* ૧૯૫૮ – નીતુ સિંહ (Neetu Singh), ભારતીય અભિનેત્રી
* ૧૯૭૨ – સૌરવ ગાંગુલી (Sourav Ganguly), ક્રિકેટર, ભારતીય ક્રિકેટ ટીમના ભૂતપૂર્વ કપ્તાન

## અવસાન 
* ૧૮૨૨ – પર્સી બૅશી શેલી, અંગ્રેજી રૉમેન્ટિક કવિ, નાટ્યકાર અને વિવેચક (જ. ૧૭૯૨)
* ૧૯૮૨ – સરલાબહેન, અંગ્રેજ ગાંધીવાદી સામાજિક કાર્યકર (જ. ૧૯૦૧)
* ૨૦૦૭ – ચંદ્ર શેખર, ભારતીય વકીલ અને રાજકારણી, ભારતના ૯મા વડા પ્રધાન (જ. ૧૯૨૭)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:જુલાઇ
પેચીયું (સ્ક્રૂ ડ્રાઇવર)

right|250px|સપાટ માથાવાળું પેચીયું

**પેચીયું (સ્ક્રૂ ડ્રાઇવર)** કે જેને ઘણી વખત સામાન્ય બોલચાલની ભાષામાં ડિસમિસ તરીકે પણ ઓળખવામાં આવે છે તે એક જાતનું ઓજાર છે. તેનું મુખ્ય કાર્ય પેચ એટલે કે સ્ક્રૂને સજ્જડ બેસાડવાનું તેમ જ ખોલવાનું કે છૂટા પાડવાનું છે. દરેક પેચના માથાના ભાગમાં ચોક્કસ પ્રકારનો ખાંચો હોય છે. પેચીયાની અણી પણ આ પેચ પર આવેલા ખાંચામાં બરોબર બેસી જાય તેવી હોય છે, જેથી પેચને સરળતાથી ફેરવીને છૂટા પાડી કે સજ્જડ કરી શકાય છે.

પેચના માથા પર અલગ અલગ આકારના ખાંચાઓ પ્રમાણે પેચીયું પણ અલગ અલગ પ્રકારની અણીઓવાળું હોય છે, જે પૈકી સપાટ અણીવાળું (-) તેમ જ ચોકડી જેવી અણીવાળું (+) એમ બે પ્રકારનાં પેચીયાંનો વર્તમાન સમયમાં બહોળો ઉપયોગ કરવામાં આવે છે.

શ્રેણી:ઓજાર
વિશ્વ જનસંખ્યા દિન

**વિશ્વ જનસંખ્યા દિન** એ એક વાર્ષિક ઉજવણી છે, જે દર વર્ષે જુલાઇ ૧૧નાં મનાવાય છે, આ ઉજવણી વિશ્વમાં વસ્તીવધારાની સમસ્યા પ્રત્યે લોકજાગૃતી આવે તે માટે કરાય છે. આ ઉજવણીની શરૂઆત સંયુક્ત રાષ્ટ્રસંઘનાં 'સંયુક્તરાષ્ટ્ર વિકાસ કાર્યક્રમ'ની  સંચાલન પરિષદ દ્વારા ૧૯૮૯માં કરવામાં આવેલ. લગભગ જુલાઇ ૧૧ ૧૯૮૭નાં દિવસે વિશ્વની જનસંખ્યા  **૫ અબજ**ને પાર કરી ગયેલ, જે દિવસ 'પાંચ અબજ દિન' તરીકે ઓળખાવાયો, અને આ દિવસથી પ્રેરીત થઇ જનહીતમાં આ ઉજવણી કરાય છે.

જુલાઇ ૧૧, ૨૦૦૭ માં, 'પાંચ અબજ દિન'ની ૨૦મી વર્ષગાંઠે, વિશ્વની વસ્તી ૬,૭૨૭,૫૫૧,૨૬૩ લગભગ પહોંચેલ.

## બાહ્ય કડીઓ
* વિશ્વ જનસંખ્યા દિન
જુલાઇ ૧૧

**૧૧ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૨મો (લિપ વર્ષ દરમ્યાન ૧૯૩મો) દિવસ છે. આ દિવસ પછી વર્ષ પુરું થવામાં ૧૭૩ દિવસ બાકી રહે છે.

## મહત્વની ઘટનાઓ 
* ૧૭૩૫ – ગાણિતિક ગણતરીઓ સૂચવે છે કે આ દિવસે જ વામન ગ્રહ પ્લૂટો ૧૯૭૯ પહેલાં છેલ્લી વખત નેપ્ચ્યુનની ભ્રમણકક્ષામાં આગળ વધ્યો હતો.
* ૧૭૭૬ – કેપ્ટન જેમ્સ કૂકે (James Cook) પોતાની ત્રીજી સફર શરૂ કરી.
* ૧૮૦૧ – ફ્રેન્ચ ખગોળશાસ્ત્રી 'જીન-લુઇસ પોન્સે' (Jean-Louis Pons) પોતાનો પ્રથમ ધૂમકેતુ શોધ્યો. ત્યાર પછીનાં ૨૭ વર્ષમાં તેમણે ૩૬ ધૂમકેતુઓની શોધ કરી, જે ઇતિહાસમાં અન્ય કોઇ પણ દ્વારા શોધાયેલા ધૂમકેતુઓ કરતા વધુ છે. 
* ૧૮૯૩ – 'કોકિચી મિકિમોટો' (Kokichi Mikimoto) દ્વારા કૃત્રિમ (cultured) મોતી (Pearl) મેળવાયું.
* ૧૮૯૫ – લ્યુમેઇર બંધુઓ (Lumière brothers)એ વૈજ્ઞાનિકો સમક્ષ ચલચિત્ર તકનીકનું પ્રદર્શન કર્યું.
* ૧૯૧૯ – નેધરલેન્ડના કામદારો માટે દિવસના આઠ કલાકનું કામકાજ અને રવિવારે કાર્યમુક્તિનો કાયદો બન્યો.
* ૧૯૫૦ – પાકિસ્તાન આંતરરાષ્ટ્રીય મુદ્રા કોષ (International Monetary Fund) અને આંતરરાષ્ટ્રીય બેંકમાં સામેલ થયું. 
* ૧૯૬૨ – પ્રથમ એટલાન્ટીકપારનું ઉપગ્રહ ટેલિવિઝન પ્રસારણ કરાયું.
* ૧૯૬૨ – એપોલો પરિયોજના: એક પત્રકાર પરિષદમાં નાસાએ ચંદ્ર પર અવકાશયાત્રીઓને ઉતારવા અને તેમને પૃથ્વી પર પાછા લાવવાના સાધન તરીકે ચંદ્રની ભ્રમણકક્ષાની મુલાકાતની જાહેરાત કરી.
* ૧૯૭૧ – ચિલીમાં તાંબાની ખાણોનું રાષ્ટ્રીયકરણ કરવામાં આવ્યું.
* ૧૯૭૭ – માર્ટિન લ્યુથર કિંગ જુનિયરને પ્રેસિડેન્શિયલ મેડલ ઓફ ફ્રીડમ એનાયત કરવામાં આવ્યો.
* ૧૯૭૯ – અમેરિકાનું પ્રથમ અવકાશ મથક, સ્કાયલેબ (Skylab), પૃથ્વીના વાતાવરણમાં પુનઃપ્રવેશ સમયે, હિંદ મહાસાગરમાં તુટી પડ્યું.
* ૧૯૮૭ – સંયુક્ત રાષ્ટ્રસંઘ (United Nations) અનુસાર, વિશ્વની વસ્તી ૫,૦૦૦,૦૦૦,૦૦૦ (૫ અબજ) નો આંક પાર કરી ગઇ.
* ૨૦૦૬ – ૨૦૦૬ મુંબઇ ટ્રેઇન બોમ્બ ધડાકા(Mumbai train bombings): ભારતના મુંબઈમાં થયેલા શ્રેણીબદ્ધ બોમ્બ હુમલામાં ૨૦૯ લોકો માર્યા ગયા. 

## જન્મ 
* ૧૮૮૨ – બાબા કાંશીરામ, ભારતીય કવિ અને સ્વાતંત્ર્ય સેનાની (અ. ૧૯૪૩) 
* ૧૯૨૩ – ટુન ટુન, ભારતીય અભિનેત્રી અને હાસ્ય કલાકાર (અ. ૨૦૦૩)
* ૧૯૫૩ – સુરેશ પ્રભુ, ભારતીય એકાઉન્ટન્ટ અને રાજકારણી
* ૧૯૫૬ – અમિતાભ ઘોષ, ભારતીય-અમેરિકન લેખક અને શિક્ષણવિદ્
* ૧૯૬૦ – સંજુ વાળા, ગુજરાતી ભાષાના કવિ અને વિવેચક
* ૧૯૬૭ – ઝુમ્પા લાહિરી, ભારતીય અમેરિકન નવલકથાકાર અને ટૂંકી વાર્તા લેખક

## અવસાન 
* ૧૯૯૪ – રામ રાઘોબા રાણે, પરમવીર ચક્ર વડે સન્માનિત ભારતીય ભૂમિસેનાના મેજર (જ. ૧૯૧૮)
* ૨૦૨૦ – એ. એચ. જામી,  ગુજરાતના વ્યંગચિત્રકાર (જ. ૧૯૪૨)
* ૨૦૨૦ – જ્યોત્સના ભટ્ટ, માટીકામ દ્વારા વિવિધ કલાત્મક નમૂનાઓ બનાવવા માટે જાણીતા ગુજરાતી. (જ. ૧૯૪૦)

## તહેવારો અને ઉજવણીઓ 
* વિશ્વ જનસંખ્યા દિન (World Population Day)
*
## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:જુલાઇ
જુલાઇ ૧૩

**૧૩ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૪મો (લિપ વર્ષ દરમ્યાન ૧૯૫મો) દિવસ છે. આ દિવસ પછી વર્ષ પુરું થવામાં ૧૭૧ દિવસ બાકી રહે છે.

## મહત્વની ઘટનાઓ 
* ઇ.પૂ. ૫૮૭ – સોલોમનના મંદિરના પતન બાદ બેબિલોનની જેરુસલેમની ઘેરાબંધીનો અંત આવ્યો.
* ૧૮૩૦ – મહાસભાની સંસ્થા, વર્તમાનમાં સ્કોટિશ ચર્ચ કોલેજ, જે બંગાળી પુનર્જાગરણની (Bengal Renaissance) શરૂઆત કરનારી અગ્રણી સંસ્થાઓમાંની એક છે, તેની સ્થાપના ભારતના કલકત્તામાં એલેક્ઝાન્ડર ડફ અને રાજા રામમોહનરાય દ્વારા કરવામાં આવી.
* ૧૯૩૦ – પ્રથમ ફિફા ફૂટબૉલ વર્લ્ડ કપ ટુર્નામેન્ટની શરૂઆત થઈ. 

## જન્મ 
* ઇ.પૂ. ૧૦૦ – જુલિયસ સીઝર, રોમન મુત્સદી, રાજદ્રારી અને લેટિન ગદ્યના નોંધપાત્ર લેખક (અ. ઇ.પૂ. ૪૪)
* ૧૮૮૫ – છોટુભાઈ પુરાણી, ગુજરાતમાં વ્યાયામ પ્રવૃત્તિના પ્રણેતા, સ્વતંત્રતા સેનાની અને સાહિત્યકાર (અ. ૧૯૫૦)
* ૧૮૯૨ – કેસરબાઈ કેરકર, સંગીત નાટ્ય અકાદમી વિજેતા ભારતીય શાસ્ત્રીય ગાયિકા (અ. ૧૯૭૭)
* ૧૯૪૨ – હેરિસન ફોર્ડ, અમેરિકન ફિલ્મ અભિનેતા અને નિર્માતા

## અવસાન 
* ૧૯૮૦ – હરિપ્રસાદ વ્યાસ ગુજરાતી હાસ્યલેખક અને બાળસાહિત્યકાર (જ. ૧૯૦૪)
* ૨૦૨૧ – યશપાલ શર્મા, ભારતીય આંતરરાષ્ટ્રીય ક્રિકેટર (જ. ૧૯૫૪)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
સાર્વજનિક કોલેજ ઓફ એન્જિનિયરીંગ એન્ડ ટેકનોલોજી

સાર્વજનિક કૉલેજ ઑફ એન્જિનિયરીંગ એન્ડ ટેક્નોલૉજી (SCET) એ એક એન્જિનિયરીંગ કૉલેજ છે, જે વીર નર્મદ દક્ષિણ ગુજરાત વિશ્વવિદ્યાલયનો એક ભાગ છે, જે સુરત, (ગુજરાત)માં તાપી નદીને કિનારે આવેલ છે.  કૉલેજની શરૂઆત ૧૯૯૫માં સાર્વજનિક ટ્રસ્ટ, સુરત દ્વારા અઠવાલાઇન્સ વિસ્તારમાં થઇ.  આ જ વિસ્તારમાં દક્ષિણ ગુજરાત વિશ્વવિદ્યાલયની (જે હવે વીર નર્મદ દક્ષિણ ગુજરાત વિશ્વવિદ્યાલય તરીકે ઓળખાય છે) વિજ્ઞાન, કળા, વાણિજ્ય તેમજ કાયદાશાસ્ત્રની કૉલેજો પણ આવેલી છે.  વર્તમાન સમયમાં ૨૦૦૦થી વધુ વિદ્યાર્થીઓ અહીં અભ્યાસ કરી રહ્યા છે.

૧૯૯૫માં કૉલેજનાં પ્રારંભ વખતે તેમાં વિજાણુ તકનીકી (ઇલેકટ્રોનિક્સ એન્જિન્યરીંગ), રસાયણ તકનીકી (કેમીકલ એન્જિન્યરીંગ), સ્થાપત્ય, વણાટ તકનીકી અને પ્રૉસેસીંગ વગેરે વિભાગો હતા.  ટેક્સ્ટાઇલ એન્જિનિયરીંગમાં ડિગ્રી શિક્ષણ આપવા વાળી પહેલી કૉલેજ હતી કે જે  સુરતનો એક પ્રમુખ ઉદ્યોગ છે.  ૧૯૯૭માં કૉલેજનું વિસ્તરણ થયા પછી હવે તેમાં કોમ્પ્યુટર એન્જિનિયરીંગ, ઇલેક્ટ્રીકલ એન્જિનિયરીંગ, ઇન્સ્ટ્રુમેન્ટેશન અને કંટ્રોલ, તેમજ ઇન્ફર્મેશન ટેક્નોલોજીના વિભાગો પણ છે. એન્વાઇરોમેન્ટલ સાયન્સ વિભાગ પણ આ કોલેજમાં શરૂ કરવામાં આવ્યો છે.

આ કોલેજમાં નીચે દર્શાવ્યા મુજબના વિભાગો આવેલા છે.

* ઇલેકટ્રોનિક્સ એન્ડ કોમ્યુનિકેશન એન્જિન્યરીંગ
* કોમ્પ્યુટર
* ઇન્ફોર્મેશન ટેકનોલોજી
* ઇલેક્ટ્રીકલ
* ઇન્સ્ટ્રુમેન્ટેશન એન્ઠ કંટ્રોલ
* કેમિકલ
* ટેક્ષટાઇલ ટેકનોલોજી
* ટેક્ષટાઇલ પ્રોસેસિંગ
* આર્કિટેક્ચર

## બાહ્ય કડીઓ
* સાર્વજનિક કોલેજ ઓફ એન્જિનિયરીંગ એન્ડ ટેકનોલોજી, સુરતનું અધિકૃત વેબસાઇટ
* સાર્વજનિક કોલેજ ઓફ એન્જિનિયરીંગ એન્ડ ટેકનોલોજી, સુરત વિશે માહિતી 
* સાર્વજનિક કોલેજ ઓફ એન્જિનિયરીંગ એન્ડ ટેકનોલોજી, સુરતના તકનીકી મેળા (ટેકનોલોજી ફેસ્ટીવલ) અંગેની વેબસાઇટ, *ક્ષિતિજ*j
જુલાઇ ૧૨

**૧૨ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૩મો (લિપ વર્ષ દરમ્યાન ૧૯૪મો) દિવસ છે. આ દિવસ પછી વર્ષ પુરું થવામાં ૧૭૨ દિવસ બાકી રહે છે.

## મહત્વની ઘટનાઓ 
* ૧૫૭૬ – મુઘલ સામ્રાજ્યએ *રાજમહેલના યુદ્ધ*માં બંગાળ સલ્તનતને હરાવી બંગાળ હસ્તગત કર્યું.
* ૧૭૯૯ – રણજીતસિંહ લાહોર પર વિજય મેળવી પંજાબ (શીખ સામ્રાજ્ય)ના મહારાજા બન્યા.
* ૧૯૬૧ – ખડકવાસલા અને પાનશેત બંધ તૂટતાં પુના અને નજીકના વિસ્તારમાં પૂર આવ્યું, ઓછામાં ઓછા બે હજાર લોકો માર્યા ગયા.
* ૧૯૭૫ – સાઓ તોમ પ્રિન્સિપી દ્વીપરાષ્ટ્ર સ્વતંત્ર બન્યું.

## જન્મ 
* ૧૮૫૪ – જ્યોર્જ ઇસ્ટમેન, કેમેરા એન્ડ રીલ કંપની કોડકના સ્થાપક (અ. ૧૯૩૨)
* ૧૯૦૯ – બિમલ રોય, ભારતીય ફિલ્મ દિગ્દર્શક (અ. ૧૯૬૬)
* ૧૯૩૪ – દિગીશ મહેતા, ગુજરાતી નિબંધકાર, નવલકથાકાર અને વિવેચક (અ. ૨૦૦૧)
* ૧૯૪૫ – ઘનશ્યામ નાયક, ગુજરાતી અભિનેતા, પાર્શ્વગાયક અને ડબિંગ કલાકાર
* ૧૯૬૫ – સંજય માંજરેકર, ભારતીય ક્રિકેટર
* ૧૯૭૨ – સુંદર પિચાઈ, ભારતીય-અમેરિકન વ્યાપારી અને ઉદ્યોગ સાહસિક, ગૂગલના ચીફ એક્ઝિક્યુટિવ ઓફિસર (સીઇઓ)
* ૧૯૯૭ – મલાલા યુસુફઝઈ, પાકિસ્તાની-અંગ્રેજી કાર્યકર્તા, નોબેલ પુરસ્કાર વિજેતા

## અવસાન 
* ૧૪૮૯ – બહલૂલ લોદી, દિલ્હીના સુલતાન (જ. ૧૪૦૧/૦૬)
* ૧૯૮૦ – બચુભાઇ રાવત,  સંપાદક અને કલા વિવેચક (જ. ૧૮૯૮)
* ૧૯૯૯ – રાજેન્દ્ર કુમાર, ભારતીય અભિનેતા (જ. ૧૯૨૯) 
* ૨૦૦૨ - ઘનશ્યામભાઈ ઓઝા, ગુજરાતના ચોથા મુખ્યમંત્રી (જ. ૧૯૧૧)
* ૨૦૧૨ – દારા સિંહ, ભારતીય કુસ્તીબાજ, અભિનેતા અને રાજકારણી (જ. ૧૯૨૮)
* ૨૦૧૩ – પ્રાણ, હિન્દી ચલચિત્ર અભિનેતા (જ. ૧૯૨૦)
* ૨૦૨૦ – નગીનદાસ સંઘવી, રાજકારણશાસ્ત્રના અધ્યાપક, લેખક અને કટારલેખક (જ. ૧૯૨૦)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:જુલાઇ
મંકાણ (તા.કરજણ)

**મંકાણ (તા.કરજણ)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા કરજણ તાલુકામાં આવેલું એક  ગામ છે. મંકાણ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ,  તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:કરજણ તાલુકો
ભગવાનપુરા (પાંખડા)

**ભગવાનપુરા (પાંખડા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કુલ ૬ (છ) તાલુકાઓ પૈકીના એક એવા પૂર્વ  ભાગમાં આવેલા નસવાડી તાલુકામાં આવેલું એક  ગામ છે. ભગવાનપુરા (પાંખડા) ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ,  તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં મુખ્યત્વે આદિવાસી લોકો વસવાટ કરે છે.

શ્રેણી:નસવાડી તાલુકો
જુલાઇ ૧૪

**૧૪ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૫મો (લિપ વર્ષ દરમ્યાન ૧૯૬મો) દિવસ છે. આ દિવસ પછી વર્ષ પુરું થવામાં ૧૭૦ દિવસ બાકી રહે છે.

## મહત્વની ઘટનાઓ 
* ૧૯૬૫ – મરિનર ૪ (Mariner 4) નામક યાને મંગળ પર ઉડાન ભર્યું અને પ્રથમ વખત કોઇ અન્ય ગ્રહના આટલા નજદીકી ચિત્રો લીધા. 
* ૧૯૯૨ – 'લિન જોલિટ્ઝ' (Lynne Jolitz) અને 'વિલિયમ જોલિટ્ઝે' (William Jolitz) '૩૮૬ બી એસ ડી' (386BSD)(એક કોમ્પ્યુટર પ્રોગ્રામ) રજૂ કર્યું અને 'મુક્ત સોર્સ ઓપરેટિંગ સિસ્ટમ'ની ક્રાંતિની શરૂઆત થઇ. ત્યાર પછી તુરંત 'લિનસ ટોર્વાલ્ડ્સે' (Linus Torvalds) લિનક્સ (Linux)ની રજુઆત કરી. 
* ૨૦૦૦ – એક જોરદાર 'સૌરજ્વાળા' (solar flare), જેને પછીથી 'બેસ્ટાઇલ ડે ઇવેન્ટ' નામ અપાયું, ને કારણે પૃથ્વી પર ભૂચુંબકીય (geomagnetic storm) તોફાનો થયા.
* ૨૦૧૩ – ભારતમાં ટેલિગ્રામ (તાર) સેવા બંધ કરવામાં આવી.

## જન્મ 
* ૧૮૬૧ – જહાંગીર નશર્વનજી પટેલ, ગુજરાતી હાસ્યલેખક અને પત્રકાર (અ. ૧૯૩૬)
* ૧૮૯૩ – ગરિમેલ્લા સત્યનારાયણ, ભારતીય કવિ અને સ્વાતંત્ર્ય સેનાની (અ. ૧૯૫૨)
* ૧૯૨૦ – શંકરરાવ ચવ્હાણ, ભારતીય વકીલ અને રાજકારણી, પૂર્વ ભારતીય નાણાં પ્રધાન (અ. ૨૦૦૪)
* ૧૯૨૩ – મધુસૂદન પારેખ, ગુજરાતી  હાસ્યલેખક, વિવેચક, સંપાદક અને અનુવાદક
* ૧૯૩૬ – ઉપેન્દ્ર ત્રિવેદી, ગુજરાતી ચલચિત્ર અને નાટકોના અભિનેતા, દિગ્દર્શક, નિર્માતા (અ. ૨૦૧૫)
* ૧૯૪૧ – નીતા રામૈયા,  ગુજરાતી કવિયત્રી, બાળ સાહિત્યના લેખિકા અને અનુવાદક

## અવસાન 
* ૧૯૩૬ – ધન ગોપાલ મુખર્જી, ભારતીય-અમેરિકન લેખક અને વિદ્વાન (જ. ૧૮૯૦)
* ૧૯૪૯ – રામલાલ ચુનીલાલ મોદી, ગુજરાતી લેખક, સંશોધક, સમીક્ષક અને ઇતિહાસકાર (જ. ૧૮૯૦)

## તહેવારો અને ઉજવણીઓ 
* બેસ્તાઇલ દિવસ (ફ્રાંસ)

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:જુલાઇ
જુલાઇ ૧૫

**૧૫ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૬મો (લિપ વર્ષ દરમ્યાન ૧૯૭મો) દિવસ છે. આ દિવસ પછી વર્ષ પુરું થવામાં ૧૬૯ દિવસ બાકી રહે છે.

## મહત્વની ઘટનાઓ 
* ૧૯૧૦ – એમિલ ક્રેપેલિને તેમના પુસ્તક *ક્લિનિકલ સાઇકિયાટ્રી*માં તેમના સાથી એલોઇસ અલ્ઝાઇમરના નામ પરથી ચેતાપેશી અપભ્રંશની પરિસ્થિતિને અલ્ઝાઇમર રોગનું નામ આપ્યું.
* ૧૯૫૫ – અઢાર નોબેલ પારિતોષિક વિજેતાઓએ પરમાણુ શસ્ત્રો વિરુદ્ધ મૈનાઉ ઘોષણાપત્ર પર હસ્તાક્ષર કર્યા, બાદમાં અન્ય ૩૪ લોકોએ સહ-હસ્તાક્ષર કર્યા.
* ૧૯૭૯ – વડાપ્રધાન મોરારજી દેસાઈએ રાજીનામું આપ્યું.
* ૨૦૦૨ – પાકિસ્તાનની આતંકવાદ વિરોધી અદાલતે વોલ સ્ટ્રીટ જર્નલના રિપોર્ટર ડેનિયલ પર્લની હત્યાની શંકામાં બ્રિટિશ મૂળના અહમદ ઓમર સઈદ શેખને ફાંસીની સજા અને અન્ય ત્રણને આજીવન કેદની સજા ફટકારી.
* ૨૦૦૬ – સોશિયલ મિડિયા પ્લેટફોર્મ ટ્વિટર શરૂ કરવામાં આવ્યું.

## જન્મ 
* ૧૬૦૬ – રૅમ્બ્રાં હાર્મેન્ઝૂન વાન રીન, ડચ ચિત્રકાર અને છાપચિત્રકલાના કસબી (અ. ૧૬૬૯)
* ૧૭૮૩ – જમશેદજી જીજીભાઈ, પારસી-ભારતીય વેપારી અને પરોપકારી (ફિલાન્થ્રોપીસ્ટ) (અ. ૧૮૬૯)
* ૧૯૦૩ – કે. કામરાજ, ભારતીય રાષ્ટ્રીય કોંગ્રેસ (સંગઠન)ના સંસ્થાપક નેતા અને તમિલનાડુના ત્રીજા મુખ્યમંત્રી. (અ. ૧૯૭૫)
* ૧૯૦૬ – આર. એસ. મુગલી, કન્નડ ભાષાના સાહિત્ય અકાદમી પુરસ્કાર વિજેતા કવિ અને શિક્ષણવિદ્ (અ. ૧૯૯૩)
* ૧૯૧૨ – બ્રિગેડિયર મોહમ્મદ ઉસ્માન, મહાવીર ચક્ર વિજેતા ભારતીય સૈન્ય અધિકારી. (અ. ૧૯૪૮)
* ૧૯૧૫ – લેફ્ટનન્ટ જનરલ કાશ્મીર સિંહ કાટોચ, ભારતીય સૈન્ય અધિકારી (અ. ૨૦૦૭)
* ૧૯૩૩ – એમ. ટી. વાસુદેવન નાયર, ભારતીય લેખક અને પટકથા લેખક
* ૧૯૩૭ – પ્રભાષ જોશી, ભારતીય પત્રકાર (અ.૨૦૦૯)
* ૧૯૫૬ – અશોક સેન, ભારતીય સૈદ્ધાંતિક ભૌતિકશાસ્ત્રી

## અવસાન 
* ૧૯૦૪ – એન્તોન ચેખવ, રશિયન વાર્તાકાર અને નાટ્યકાર (જ. ૧૮૬૦)
* ૧૯૬૭ – બાલ ગંધર્વ, મરાઠી નાટકોમાં સ્ત્રી પાત્રો તરીકેની ભૂમિકાઓ માટે જાણીતા મંચ અભિનેતા અને મરાઠી ગાયક.
*

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
ભુજ હવાઇમથક

**ભુજ હવાઈ મથક** ભારતના ગુજરાત રાજ્યના કચ્છ જિલ્લાના ભુજ શહેરમાં આવેલું હવાઇમથક છે. પહેલા આ હવાઈમથક ભુજ રુદ્રમાતા એર ફોર્સ બેસ જેની સાથે તે રન વે (હવાઈ પટ્ટી વહેંચે છે) બે બંકર કે ઈમારતોમાં બનેલું હતું. રસ્તાની એક તરફ ઈંડિયન એયરલાઈંસનું બંકર છે અને બીજી તરફ જેટ એયરવેઝનું બંકર છે. ત્યાંથી કોઈક વાહન દ્વારા ભારતીય વાયુસેનાના મેદાન પાર કરાવીને પ્રસ્થાન ઈમારત તરફ લઈ જાય છે. છેલ્લા અમુક વર્ષોથી એક યોગ્ય એવું ટર્મિનલ બનાવાયું છે જેમાં પાર્કિંગ અને પીક અપ અને ડ્રોપ આઉટની વ્યવસ્થા છે.

૨૦૦૧માં કચ્છમાં આવેલ ભૂકંપમાં આ હવાઇમથકની મદદ વડે રસદ પહોંચાડાઈ હતી. આ હવાઈ મથકને શ્યામજી કૃષ્ણ વર્માનું નામ અપાયું છે.

શ્રેણી:કચ્છ જિલ્લો
શ્રેણી:ગુજરાતનાં હવાઈમથકો
બજરંગદાસબાપા

thumb|બાપા સીતારામનું મંદિર, અમરાપુર, જામનગર
**બજરંગદાસ** એ ભારત દેશના પશ્ચિમ ભાગમાં આવેલા ગુજરાત રાજ્યના ભાવનગર જિલ્લાનાં મહુવા તાલુકાનાં બગદાણા ગામે થયેલ સંત હતા. તેઓ **બજરંગદાસ બાપા**, **બાપા સીતારામ** અથવા માત્ર **બાપા** તરીકે પણ ઓળખાય છે.

## જીવન
બજરંગદાસ બાપાનું મૂળ કુટુંબ રાજસ્થાનથી હતું. મૂળથી એ રામાનંદી સાધુ અને ભાવનગર જિલ્લામાં વર્ષોથી સ્થાયી થયા હતા. ૧૯૦૬માં (ચોક્કસ તારીખની માહિતી નથી) ઝાંઝરીયા હનુમાન મંદિરમાં ગામ અધેવાડામાં ભકિતરામ તરીકે માતા શિવકુંવરબાના ખોળામાં તેમનો જન્મ થયો. એમના પિતાજીનું નામ હરીદાસ બાપુ હતું. ભકિતરામ ૧૧ વર્ષની નાની વયે સાધુઓના સંપર્કમાં આવ્યા. અયોધ્યામાં તેમની મુલાકાત તેમના ગુરૂ સીતારામ બાપુ સાથે થઈ. તેઓ તેમના શિષ્ય બન્યા.

તેમના કેટલાક પ્રસિદ્ધ પરચા છે. જેમકે, એક વાર જ્યારે બાપા બજરંગદાસ ઊનાળાના સમયમાં મુંબઈમાં સાધુની જમાત જોડે હતી. ત્યારે સાધુની જમાતે પાણી પીવાની ઈચ્છા વ્યકત કરી ત્યાં પીવાના પાણીની ખૂબ અછત હતી. ગુરૂજીએ બાપાને પાણીની વ્યવસ્થા કરવાનું કહ્યું. ગુરુજીની આજ્ઞા માની ને બાપા બજરંગદાસે ત્યાં મુંબઈમાં દરીયાકીનારે એક ડાર બનાવ્યો, (દરીયાની રેતીમાં હાથથી ખાડો ખોદી ને પાણી કાઢવુ તે) અને એ ડારમાંથી મીઠુ પાણી નીકળ્યુ. ઔરંગાબાદમાં તેમણે એક બાળકને તેના ઘરની અગાસી પરથી નીચે પડી ગયેલું અને બાપાએ તેને તેડી ને બચાવી લીધેલું. એક વાર જયારે બાપા તેમના ગુરુ અને તેમની સાધુ જમાત જોડે જંગલમાંથી પસાર થતા હતા ત્યારે સિંહોનું ટોળું રસ્તામાં મળ્યું અને બાપા એ તેમને સીતારામ નામનો મંત્ર કર્યો અને તેમના રસ્તા પરથી ટોળાને હટી જવા આદેશ આપ્યો અને સાધુની જમાત આગળ વધી.

તેઓ સુરત (લક્ષ્મીનારાયણ મંદિર), હાનોલ (રણજીત હનુમાનજી), ભાવનગર, પાલિતાણા, જેસર વગેરે જગ્યાઓએ ફરતા અને સેવા કરતા કળમોદર પહોંચ્યા. અહીં તેમણે સપ્તાહ કરી અને ત્રણ વર્ષ અહીં રહ્યા. બાપા ત્યાર પછી બગદાણા આવ્યા અને ત્યાં સ્થાયી થયા. 

બગદાણાનો ગુરૂ આશ્રમ તેમના શ્રદ્ધાળુઓ માટે યાત્રાધામ છે. બાપા સીતારામની મઢૂલીઓ સૌરાષ્ટ્રના કેટલાય ગામોમાં આવેલી છે.

## બાહ્ય કડીઓ 
* જય બાપાસિતારામ.કોમ 
* બજરંગદાસબાપાનો ઇતિહાસ 

શ્રેણી:ગુજરાતનાં સંતો
શ્રેણી:હિંદુ સંત

શ્રેણી:વૈષ્ણવ સંપ્રદાય
જુલાઇ ૧૬

**૧૬ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૭મો (લિપ વર્ષ દરમ્યાન ૧૯૮મો) દિવસ છે. આ દિવસ પછી વર્ષ પુરું થવામાં ૧૬૮ દિવસ બાકી રહે છે.

## મહત્વની ઘટનાઓ 
* ૬૨૨ – ઇસ્લામીક પંચાંગની શરૂઆત થઈ.
* ૧૬૬૧ – યુરોપની પ્રથમ ચલણી નોટો સ્વીડિશ બેંક *સ્ટોકહોમ્સ બેન્કો* દ્વારા બહાર પાડવામાં આવી.
* ૧૯૪૫ – મેનહટ્ટન પ્રોજેક્ટ: ન્યૂ મેક્સિકોના એલામોગોર્ડો નજીક યુનાઇટેડ સ્ટેટ્સે પ્લુટોનિયમ આધારિત પરીક્ષણ પરમાણુ શસ્ત્રનો સફળતાપૂર્વક વિસ્ફોટ કરી પરમાણુ યુગની શરૂઆત કરી.
* ૧૯૬૫ – ફ્રાન્સ અને ઇટાલી (Italy)ને જોડતી મૉ બ્લાં ટનલ (Mont Blanc Tunnel) ખુલ્લી મુકાઈ.
* ૧૯૬૯ – એપોલો કાર્યક્રમ: એપોલો ૧૧ (Apollo 11), ચંદ્ર પર માનવ ઉતરાણ માટેની પ્રથમ અંતરિક્ષ યોજનાનું કેનેડી અવકાશ મથક,ફ્લોરિડાથી, પ્રક્ષેપણ કરાયું. 
* ૧૯૭૯ – ઇરાકી પ્રમુખ હસન અલ બક્રએ રાજીનામું આપ્યું, અને તેમને સ્થાને સદ્દામ હુસૈન (Saddam Hussein) પ્રમુખ બન્યા.
* ૧૯૯૪ – ધૂમકેતુ શુમેકર-લેવિ ૯ (Comet Shoemaker-Levy 9), ગુરુ સાથે અથડાયો. જેનો પ્રભાવ જુલાઇ ૨૨ સુધી ચાલુ રહ્યો. 
* ૧૯૯૯ - જ્હોન એફ કેનેડી જુનિયર, તેમનાં પત્ની કેરોલિન અને તેમની બહેન લોરેન બેસેટનું હવાઈ દુર્ઘટનામાં અવસાન થયું. દુર્ઘટનાગ્રસ્ત પાઇપર સારાટોગા પીએ-૩૨ આર વિમાનનું સંચાલન જ્હોન એફ કેનેડી જુનિયર કરી રહ્યા હતા, તે માર્થાના દ્રાક્ષના બગીચાના દરિયાકાંઠે એટલાન્ટિક મહાસાગરમાં તૂટી પડ્યું.
* ૨૦૦૪ – શિકાગોના ૨૧મી સદીની પ્રારંભિક સ્થાપત્ય પરિયોજના ગણાતા *મિલેનિયમ પાર્ક*ને મેયર રિચાર્ડ એમ. ડેલી દ્વારા જાહેર જનતા માટે ખુલ્લો મૂકવામાં આવ્યો.

## જન્મ 
* ૧૮૪૪ – હરગોવિંદદાસ કાંટાવાલા, લેખક, સંપાદક અને સંશોધક (અ. ૧૯૩૦)
* ૧૯૦૯ – અરુણા આસફ અલી, ભારતીય સ્વાતંત્ર્યસેનાની, રાજકીય કાર્યકર્તા, શિક્ષણશાસ્ત્રી અને પ્રકાશક (અ. ૧૯૯૬)
* ૧૯૩૬ – વેંકટરામન સુબ્રમણ્યમ (Venkatraman Subramanya), ભારતીય ક્રિકેટર
* ૧૯૪૨ – મધુ રાય, ગુજરાતી વાર્તાકાર, નવલકથાકાર અને નાટ્યકાર
* ૧૯૬૮ – લેરી સેંગર, અમેરિકન ઇન્ટરનેટ પ્રોજેક્ટ ડેવલપર અને ઇન્ટરનેટ એનસાયક્લોપીડિયા વિકિપીડિયાના સહ-સ્થાપક
* ૧૯૬૮ – ધનરાજ પિલ્લે, ભૂતપૂર્વ ફિલ્ડ હોકી ખેલાડી અને ભારતીય રાષ્ટ્રીય ટીમના પૂર્વ કેપ્ટન
* ૧૯૮૩ – લીના જુમાની, ભારતીય અભિનેત્રી અને મૉડલ
* ૧૯૮૪ – કૅટરિના કૈફ, હિન્દી ચલચિત્ર અભિનેત્રી

## અવસાન 
* ૧૯૧૯ – ભાવસિંહજી દ્વિતીય, ભાવનગરના ગોહિલ વંશના મહારાજા (જ. ૧૮૭૫)
* ૧૯૭૩ – મીઠુબેન પેટીટ, ભારતીય સ્વાતંત્ર્ય સેનાની (જ. ૧૮૯૨)
* ૧૯૯૪ – જુલિયન શ્વાઇન્ગર, નોબલ પારિતોષિક વિજેતા ભૌતિકશાસ્ત્રી (જ. ૧૯૧૮)
* ૨૦૦૩ – દિલીપ રાણપુરા, ગુજરાતી ભાષાના નવલકથાકાર, વાર્તાકાર, ચરિત્રકાર (જ. ૧૯૩૨)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૧૭

**૧૭ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૮મો (લિપ વર્ષ દરમ્યાન ૧૯૯મો) દિવસ છે. આ દિવસ પછી વર્ષ પુરું થવામાં ૧૬૭ દિવસ બાકી રહે છે.

## મહત્વની ઘટનાઓ 
* ૧૯૦૨ – વિલિસ કેરિયરે બફેલો, ન્યૂ યોર્ક ખાતે પ્રથમ એર કન્ડિશનર બનાવ્યું.
* ૧૯૧૭ – રાજા જ્યોર્જ પાંચમાએ એક ઘોષણા પત્ર દ્વારા બ્રિટિશ રોયલ પરિવારના પુરુષ વંશજોને વિન્ડસર અટક ધારણ કરવા ફરમાન કર્યું.
* ૧૯૧૯ – ફિનલેન્ડ પ્રજાસત્તાકમાં સરકારની સત્તાવાર પુષ્ટિ કરવામાં આવી. આ કારણોસર, ૧૭ જુલાઈને ફિનલેન્ડમાં લોકશાહી દિવસ તરીકે ઓળખવામાં આવે છે.
* ૧૯૫૫ – વોલ્ટ ડિઝનીએ કેલિફોર્નિયાના એનાહીમમાં *ડિઝનીલેન્ડ* ખુલ્લુ મૂકવામાં આવ્યું.
* ૧૯૭૫ – એપોલો–સોયુઝ પરિયોજના: અમેરિકન *એપોલો* અને સોવિયેત *સોયુઝ* અવકાશયાન ભ્રમણકક્ષામાં સંયુક્ત રીતે છોડવામાં આવ્યા.
* ૧૯૮૪ – અમેરિકામાં મદ્યપાન અધિકારની વયમર્યાદા ૧૮થી વધારીને ૨૧ કરવામાં આવી.
* ૧૯૯૬ – તમિલનાડુના તત્કાલીન મુખ્યમંત્રી એમ. કરુણાનિધિએ રાજ્ય વિધાનસભામાં જાહેરાત કરી કે મદ્રાસની રાજ્યની રાજધાની આજથી ચેન્નાઈ તરીકે ઓળખાશે.
* ૧૯૯૮ – એક રાજદ્વારી પરિષદમાં આંતરરાષ્ટ્રીય ફોજદારી અદાલતના રોમ કાયદાને અપનાવામાં આવ્યો. જેમાં વ્યક્તિઓ પર નરસંહાર, માનવતા વિરુદ્ધના ગુનાઓ, યુદ્ધ અપરાધો અને આક્રમણના ગુના માટે કેસ ચલાવવા માટે કાયમી આંતરરાષ્ટ્રીય અદાલતની સ્થાપના કરવામાં આવી.
* ૨૦૦૦ – લોક નાયક જયપ્રકાશ એરપોર્ટ પર ઉતરાણ દરમિયાન એલાયન્સ એર ફ્લાઇટ ૭૪૧૨ અચાનક પટનાના રહેણાંક વિસ્તારમાં તૂટી પડ્યું, જેમાં ૬૦ લોકો માર્યા ગયા.

## જન્મ 
* ૧૪૮૭ – ઈસ્માઇલ પહેલા, ઈરાનના સફવી રાજવંશના સ્થાપક (અ. ૧૫૨૪)
* ૧૯૪૫ – નિર્મલ જીત સિંઘ સેખોં, પરમવીર ચક્ર વિજેતા ભારતીય વાયુસેનાના અફસર (અ. ૧૯૭૧)
* ૧૯૫૮ – હર્ષદ ત્રિવેદી, ગુજરાતી કવિ, લઘુકથા લેખક, વિવેચક અને સંપાદક  

## અવસાન 
* ૧૭૯૦ – આદમ સ્મિથ, સ્કોટિશ ફિલસૂફ અને આધુનિક અર્થશાસ્ત્રના પિતામહ તરીકે ઓળખાતા રાજકીય અર્થશાસ્ત્રી (જ. ૧૭૨૩)
* ૧૯૦૫ – નંદશંકર મહેતા, ગુજરાતી ભાષાની પ્રથમ નવલકથા કરણ ઘેલો માટે ખ્યાત ગુજરાતી લેખક (જ. ૧૮૩૫)
* ૧૯૭૨ – ઇન્દુલાલ યાજ્ઞિક, ગુજરાતના સમાજશાસ્ત્રી, આત્મકથાકાર, નાટ્યકાર, નવલકથાકાર (જ. ૧૮૯૨)
* ૨૦૦૫ – ડૉ. આઇ. જી. પટેલ, ભારતીય અર્થશાસ્ત્રી અને સનદી અધિકારી, રીઝર્વ બેંકના ગવર્નર (જ. ૧૯૨૪)

## તહેવારો અને ઉજવણીઓ 
* આંતરરાષ્ટ્રીય ન્યાય દિન
* World Emoji Day

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
શેરીમાળ

**શેરીમાળ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા કુલ ૬ (છ) તાલુકાઓ પૈકીના એક અને મહારાષ્ટ્ર રાજ્યને અડીને આવેલા એવા ધરમપુર તાલુકામાં આવેલું એક  ગામ છે. શેરીમાળ ગામમાં પ્રાથમિક શાળા, દુધની ડેરી, આંગણવાડી તેમ જ પંચાયતઘર જેવી સગવડો ઉપલબ્ધ થયેલ છે.

આ ગામમાં ખેતી, ખેતમજૂરી અને પશુપાલન મુખ્ય વ્યવસાય છે. આ ગામમાં ૧૦૦ ટકા આદિવાસી લોકો વસે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે. અહીંના લોકોનો મુખ્ય વ્યવસાય ખેતી અને પશુપાલન છે. પહેલાં  અંહી નાગલી, ડાંગર, વરાઇ જેવાં ધાન્યો જ પકવવામાં આવતાં પરંતુ હાલના સમયમાં શેરડી, ડાંગર, કેરી, ચીકુ અને શાકભાજી આ ગામનાં ખેત-ઉત્પાદનો છે. અહીંના લોકો કુકણા બોલી બોલે છે, જે ગુજરાતી ભાષાથી એકદમ અલગ હોય છે. અહીંના લોકો કુકણા બોલી બોલે છે, જે ગુજરાતી ભાષાથી એકદમ અલગ હોય છે. 

તાલુકાના મુખ્ય મથક ધરમપુરથી આશરે ૫-૬ કિલોમીટરના અંતરે આવેલા આ ગામની બાજુમાં બિલપુડી ગામ આવેલું છે. શેરીમાળ ઞામના સરપંચનું નામ માણેકભાઈ જેરામભાઈ ગરાસીયા છે. શેરીમાળ ઞામમાં ૯ વોર્ડ પાડવામાં આવેલા છે. શેરીમાળ ઞામમાં વોર્ડ ન્.૮ ના પંચાયત સભ્યનું નામ - જીજ્ઞેશભાઈ ઝવેરભાઈ પટેલ છે. (ન્યાય સમિતિના સભ્ય)

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:વલસાડ જિલ્લો
શ્રેણી:ધરમપુર તાલુકો
આંતરરાષ્ટ્રીય ન્યાય દિન

જુલાઇ ૧૭, **આંતરરાષ્ટ્રીય ન્યાય દિન**, આંતરરાષ્ટ્રીય અપરાધીક ન્યાય પ્રણાલીની અમલમાં આવતી પ્રક્રિયાની લોકોમાં ઓળખ કરાવવાનાં પ્રયાસરૂપે, સંપૂર્ણ વિશ્વમાં ઉજવવામાં આવે છે. જુલાઇ ૧૭ એ *"આંતરરાષ્ટ્રીય અપરાધીક ન્યાયાલય"* (International Criminal Court)ને માન્યતા આપતી *"રોમ સંધી"*ની (Rome Statute) વર્ષગાંઠ છે. આથી આ દિવસની ઉજવણી માટે તે તારીખ પસંદ કરાયેલી છે. દર વર્ષે, ખાસ તો *આંતરરાષ્ટ્રીય અપરાધીક ન્યાયાલય*ને પ્રોત્સાહન આપવા માટે, વિશ્વભરનાં લોકો આ દિવસની વિવિધ ઘટનાઓ દ્વારા ઉજવણી કરે છે. આ દિવસ વિશ્વમાં બનતી ખાસ અપરાધીક ઘટનાઓ, જેવીકે 'જાતિસંહાર (genocide), નરસંહાર, મહિલા અત્યાચારનાં ગંભીર ગુનાઓ વગેરે તરફ સફળતાપૂર્વક આંતરરાષ્ટ્રીય સમાચાર માધ્યમો અને જુથોનું ધ્યાન આકર્ષે છે.

## સંદર્ભ 
શ્રેણી:મહત્વના દિવસો
ગનીયર બારી (તા.નસવાડી)

**ગનીયર બારી (તા.નસવાડી)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કુલ ૬ (છ) તાલુકાઓ પૈકીના એક એવા પૂર્વ ભાગમાં આવેલા નસવાડી તાલુકામાં આવેલું એક ગામ છે. ગનીયર બારી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં મુખ્યત્વે આદિવાસી લોકો વસવાટ કરે છે.

શ્રેણી:નસવાડી તાલુકો
પુરી (વાનગી)

thumb|150px|મસાલા પુરી
**પુરી**, એ ભારત, પાકિસ્તાન અને બાંગ્લાદેશમાં ભોજન અને નાસ્તામાં વપરાતી, તળેલી વાનગી છે. ગુજરાતી વાનગીઓમાં પણ પુરી પોતાનું આગવું સ્થાન ધરાવે છે, આ વાનગી સવારનાં નાસ્તાથી લઇ અને ખાસ પ્રસંગોએ યોજાતા ભોજન સમારોહમાં શાક અને મિઠાઇઓ સાથે જમવાની મુખ્ય વાનગીનું સ્થાન ભોગવે છે. 
  
''જ્યોર્જીયન ભાષામાં બ્રેડને 'પુરી' કહેવામાં આવે છે''. પશ્ચિમ બંગાળ અને ઓરિસ્સામાં તેને "લુચી" કહેવામાં આવે છે.

**પુરી** અનેક પ્રકારનું વૈવિધ્ય ધરાવતી હોય શકે છે. જેમકે "મોળી પુરી", "તીખી પુરી", "મસાલા પુરી", "ગળી પુરી" (જેને સૌરાષ્ટ્રમાં 'થેપલા' પણ કહેવાય છે, અને જન્માષ્ટમીનાં તહેવારોમાં ખાસ તે બનાવવાનો રિવાજ છે) અને ઘણા ધાર્મિક સ્થાનોમાં પ્રસાદ તરીકે પણ પુરી આપવામાં આવે છે. પરંતુ તમામ પ્રકારની પુરી બનાવવાની રીત, તેમાં પડતા મસાલાઓ સીવાય, મોટેભાગે સરખીજ હોય છે.

પુરીને દૂધપાક, બાસુંદી, 'છોલે'(કાબુલી ચણાનું શાક), 'ચણા મસાલા', 'કોરમા' જેવી વિવિધ વાનગીઓ સાથે ખાઇ શકાય છે. તે ઉપરાંત પાણીપુરી જેવા નાસ્તાઓમાં પણ તેનો ઉપયોગ થાય છે. 

## રીત 
thumb|left|150px|મોળી પુરી
પુરી બનાવવા માટે લોટ (ઘઉં,મેંદો કે ચણાનો લોટ), તેલ,ઘીનું મોણ, જરૂર મુજબ મીઠું અને અન્ય મસાલા (મરી, અજમો, જીરૂં વગેરે, મસાલા પુરી માટે). આ બધું એકઠું કરી તેનો નરમ લોટ બાંધવો. ત્યાર બાદ લોટનાં નાના નાના લુઆ (ગોરણા) વાળી અને તેને વેલણ વડે ગોળ વણી લેવા. આ વણેલી પુરીને કડાઇમાં ઘી અથવા તેલમાં, સોનેરી રંગની થાય ત્યાં સુધી તળવી, બહાર કાઢી કાગળ પર મુકવી. જેથી વધારાનું તેલ શોષાય જશે. આ વાનગી ભરપુર તૈલી વાનગી હોય છે.

## બાહ્ય કડીઓ 
* પુરી બનાવવાની રીત

શ્રેણી:ભોજન
શ્રેણી:ગુજરાતી વાનગી
શ્રેણી:ગુજરાતી ભોજન
અષાઢ વદ ૧૧

**અષાઢ વદ ૧૧**ને ગુજરાતીમાં **અષાઢ વદ અગીયારસ** કે **અષાઢ વદ એકાદશી** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના નવમા મહિનાનો છવ્વીસમો દિવસ છે, જ્યારે શક સંવત મુજબ વર્ષના ચોથા મહિનાનો છવ્વીસમો દિવસ છે.  

## તહેવારો અને ઉજવણીઓ
* કામિની એકાદશી કે કામિકા એકાદશી  
* 
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
શ્રેણી:એકાદશી
જુલાઇ ૧૮

**૧૮ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૯૯મો (લિપ વર્ષ દરમ્યાન ૨૦૦મો) દિવસ છે. આ દિવસ પછી વર્ષ પુરું થવામાં ૧૬૬ દિવસ બાકી રહે છે.

## મહત્વની ઘટનાઓ 
* ૧૯૨૫ – એડોલ્ફ હિટલરની આત્મકથા, 'મારો સંઘર્ષ' (*"મૅઇન કામ્ફ"*) (Mein Kampf), પ્રકાશિત કરાઇ.
* ૧૯૪૭ – માઉન્ટબેટન યોજના પર સહમતિ બાદ બ્રિટીશ સંસદ દ્વારા પારિત ભારતીય સ્વતંત્રતા અધિનિયમ, ૧૯૪૭ (ઈન્ડિયન ઈન્ડિપેન્ડન્સ એક્ટ, ૧૯૪૭)ને બ્રિટનની મહારાણીએ સ્વીકૃતિ પ્રદાન કરી.
* ૧૯૬૮ – કેલિફોર્નિયાના 'સાન્તા ક્લેરા'માં 'ઇન્ટેલ કોર્પોરેશન'ની સ્થાપના કરાઇ.
* ૧૯૭૬ – નાદિયા એલેના કૉમનેચી Nadia Comăneci ઓલમ્પિક રમતોત્સવના ઇતિહાસમાં ૧૦/૧૦ મેળવનાર પ્રથમ જિમ્નાસ્ટ બની.
* ૧૯૮૦ – ભારતનું પ્રથમ ઉપગ્રહ પ્રક્ષેપણ યાન, આંધ્રપ્રદેશના શ્રીહરિકોટા રેન્જમાંથી સફળતાપૂર્વક ઉડાન ભરી અને પૃથ્વીની ભ્રમણકક્ષાની નજીક ૩૫ કિગ્રાના રોહિણી ૧ બી ઉપગ્રહને ભ્રમણકક્ષામાં પ્રક્ષેપિત કર્યો. 
* ૧૯૯૨ – લેસ હોરિબલ્સ સર્નેટ્સ (Les Horribles Cernettes)ની તસવીર લેવામાં આવી હતી, જે વર્લ્ડ વાઈડ વેબ પર પોસ્ટ કરવામાં આવેલી પ્રથમ તસવીર બની હતી.
* ૨૦૦૫ – ભારત-અમેરિકા નાગરિક પરમાણુ સંધિ (Indo-US civilian nuclear agreement), ભારતના વડાપ્રધાન મનમોહન સિંહ અને અમેરિકાના પ્રમુખ 'જ્યોર્જ બુશ' દ્વારા પ્રથમ જાહેર સંયુક્ત નિવેદન બહાર પડાયું.
* 
## જન્મ 
* ૧૮૬૧ – કાદમ્બિની ગાંગુલી, ચિકિત્સકની પદવી મેળવનારા પ્રથમ ભારતીય મહિલાઓમાંના એક (અ. ૧૯૨૩)
* ૧૯૧૩ – છોટુભાઇ નાયક, ગુજરાતી ભાષાના કોશકાર (અ. ૧૯૭૬)
* ૧૯૧૮ – નેલ્સન મંડેલા, દક્ષિણ આફ્રિકાના ક્રાંતિકારી નેતા, રાજપુરુષ અને દક્ષિણ આફ્રિકાના પ્રથમ અશ્વેત પ્રમુખ (અ. ૨૦૧૩)
* ૧૯૨૭ – મહેદી હસન, પાકિસ્તાની ગઝલ ગાયક અને પાર્શ્વ ગાયક (અ. ૨૦૧૨)
* ૧૯૩૫ – જયેન્દ્ર સરસ્વતી, ભારતીય ગુરુ, ૬૯મા શંકરાચાર્ય (અ. ૨૦૧૮)
* ૧૯૭૧ – સુખવિંદર સિંહ, ભારતીય ગાયક-ગીતકાર અને અભિનેતા
* ૧૯૭૬ – હરદ્વાર ગોસ્વામી, ગુજરાતી કવિ, ગીતકાર અને નાટ્યકાર
* ૧૯૮૨ – પ્રિયંકા ચોપરા, ભારતીય અભિનેત્રી અને સૌંદર્ય સામ્રાજ્ઞી
* ૧૯૯૬ – સ્મૃતિ મંધાના, ભારતીય ક્રિકેટર

## અવસાન 
* ૭૧૫ – મહંમદ બિન કાસિમ, આરબ લશ્કરી કમાન્ડર (જ. ૬૯૫)
* ૧૯૦૬ – અમૃત કેશવ નાયક, નાટ્યકાર, દિગ્દર્શક, કવિ અને લેખક (જ. ૧૮૭૭)
* ૧૯૪૮ – કંપની હવાલદાર મેજર પીરૂ સિંઘ શેખાવત, ભારતીય ભૂમિસેનાના પરમવીર ચક્ર વિજેતા સૈનિક (જ. ૧૯૧૮)
* ૨૦૧૨ – રાજેશ ખન્ના, ભારતીય અભિનેતા (જ. ૧૯૪૨)

## તહેવારો અને ઉજવણીઓ 
* નેલ્સન મડેલા આંતરરાષ્ટ્રીય દિન

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
અક્ષૌહિણી

**અક્ષૌહિણી** (હિન્દી ભાષા: अक्षौहिणी), એ, મહાભારત (આદિ પર્વ: ૨.૧૫-૨૩) મુજબ પ્રાચિન સેના સંગઠના છે જે ૨૧,૮૭૦ રથ, ૨૧,૮૭૦ હાથી, ૬૫,૬૧૦ અશ્વ સવાર અને ૧,૦૯,૩૫૦ સૈનિક ધરાવે છે.

## અક્ષૌહિણી સેનાનાં પેટા લશ્કરી એકમોની ગણતરી  
## પેટા લશ્કરી એકમ મુજબ ગણતરી
જેમાં ૨૧૮૭૦ હાથી, ૨૧૮૭૦ રથ, ૬૫૬૧૦ રથમાં જોડેલા સિવાયના ઘોડા અને ૧૦૯૩૫૦ પાયદળ હોય તેવું ચતુરંગી સૈન્ય. એનાં અંગ-ઉપાંગનું કોષ્ટકઃ

લગભગ આ જ પ્રકારની ગોઠવણ ચેસની રમતમાં કરવામાં આવે છે.

## નોંધ
## આ પણ જુઓ
*ચેસ

## બાહ્ય કડીઓ
* http://www.chennaionline.com/festivalsnreligion/articles/epicstory44.asp 

શ્રેણી:મહાભારત
શ્રેણી:સંરક્ષણ
શ્રેણી:સૈન્ય
નવાપુર તાલુકો

**નવાપુર તાલુકો** ભારત દેશના પશ્ચિમ ભાગમાં આવેલા મહારાષ્ટ્ર રાજ્યના નંદરબાર જિલ્લાનો એક તાલુકો છે. નવાપુર તાલુકાનું વહીવટી મુખ્ય મથક નવાપુર ખાતે આવેલું છે.

નવાપુર તાલુકાની પૂર્વ દિશામાં નંદરબાર તાલુકો, ઉત્તર દિશામાં ગુજરાત રાજ્યનો ઉચ્છલ તાલુકો, પશ્ચિમ દિશામાં ગુજરાત રાજ્યનો સોનગઢ તાલુકો તેમ જ દક્ષિણ દિશામાં ગુજરાત રાજ્યનો ડાંગ જિલ્લો આવેલ છે. આમ નવાપુર તાલુકો ગુજરાત રાજ્યની સરહદને અડીને આવેલો તેમ જ ગુજરાત રાજ્યની સરહદ વડે ત્રણ બાજુથી ઘેરાયેલો વિસ્તાર છે. આ તાલુકાના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે.

શ્રેણી:નંદરબાર જિલ્લો
શ્રેણી:મહારાષ્ટ્ર
મહાત્મા ગાંધી સેતુ (બિહાર)

thumb|right|300px|મહાત્મા ગાંધી સેતુ
**મહાત્મા ગાંધી સેતુ (બિહાર)** પટના અને હાજીપુર શહેરોને જોડતો સેતુ છે, જે ગંગા નદી પર ઉત્તરથી દક્ષિણ દિશામાં બનાવવામાં આવેલો છે. આ પુલ જગતમાં એક જ નદી પર બનાવવામાં આવ્યો હોય, એવો સૌથી વધુ લંબાઇ ધરાવતો સડક માર્ગ પરનો પુલ છે.  આ પુલની લંબાઇ ૫,૫૭૫ મીટર જેટલી છે. ઇ. સ. ૧૯૮૨ના વર્ષમાં મે મહિનામાં એ સમયના ભારત દેશના વડાપ્રધાન ઈન્દિરા ગાંધીએ આ પુલનું ઉદઘાટન કર્યું હતું. આ પુલના નિર્માણનું કાર્ય ગૈમોન ઇન્ડીયા લિમિટેડ નામની કંપનીને સોંપવામાં આવ્યું હતું. અત્યારે આ સેતુ રાષ્ટ્રીય ધોરી માર્ગ નં. ૧૯નો ભાગ છે. 

## સંદર્ભ 
શ્રેણી:બિહાર